Global Voices Aymarata » Hong Kong uksanx jayllintirinakax «jan ist’añ jaylliw» apnaqäwit unxtasipxi · Global Voices Aymarata » Print\nJaqukipäw uñt'ayata/apkatata 7 Taypi sata phaxsi 2015 2:14 GMT 1\t · Qillqiri Hong Kong Free Press (es) ukan jaqukipiri\tLaura Amoeiro San Miguel, Chambi Choquemisa\nCategoria-naka: Asia Oriental, Hong Kong (China), Citizen Media, Musica, Protesta\nAka qillqatax Kris Cheng jupan qillqataw ukatx ukaw nayrïr qillqatan uñt'ayata  ukax Hong Kong Free Press ukan 4 uru taypi sata paxsin 2015 maran uñt'ayasi. Aka qillqaty uñakipatax Global Voices ukan iyawsäwipampix mayamp uñt'ayatawa.\nWaranqats jilpach jaqiw khä Tai Wai uksan estacionapan qhurut arsusiñatak mayacht'asipxi, 3 uru taypi sata paxsin aplicación ‘selectiva’ reglamento del metro de Hong Kong, Mass Transit Railway (MTR) ukham uñt'atat  arxtañatak mayacht'asipxi.\nUnxtasirinakax guitarranak jat’int’asa, acordeones, trombones ukat gaitas ukanakampiw campaña Facebook ukar yanapt'äna, ukampirus markachirinakarux uka jayllintañan yänakamp mistupxañapatakiw ch'amanchapxäna.\nUnxtäwix qalltiw kunawsatix Bautista jach’a yatiqañ utat MTR ayllint’äwixat  yatiqirix khä estación de Tai Wai ukan nayrur paxsix khä MTR ukan irnaqiripax uka yatiqirir violoncelo uk apt’atäpan mayj uñkatatän ukjata. Mä yaqhipax sapxiwa irnaqirinakan juchapawa kunjamakitix jupanakapuniw jayllint’irinakarx arknaqapxi uñisipxi jichhax kunawsatix turistanakax ukachtar jach’a q’ipinakanipki ukhamarak kumirsiyantes paralilus ukanakaxa- chinos ukanakax artículos ukanak Hong kong ukat qurpar kutt’ayapxi mayamp aljañataki ukanakayrirx jan uñjir uñjirikiw tukupxi.\nMavis Lung Man-wai, jupax mä yangqin  yatichiriwa jupaw campaña Facebookan  qalltawayi,qawqhanitï chikacht'asipk ukampiw jupax wali kusisitatw sasinw saraki.\nAmtäwinakasax phuqhatakaspas ukhamawa, kunjamakitix medios uksanakatx walja uñacht'äwinakw katuqawaytana. MTR ukax jiwasanakan mayiwinakasar jaysistpans janisa, kunjamtï lurañaktan ukar phuqtanwa.\nCorporación MTR ukax consulta pública política de equipajes ukatak  amtiwa, chikanchasirinakax Long ukar janiw jaysapkiti.\nMTR ukax janipuniw namp aruskipkiti. Correos electrónicos uksaw apaya, jayllintaw yänak mayiñataki…Jallintt’ir tamanakax kunjamakitix China Hong Kong urkistat juk’ampinak lurañ atipxaspa uk suyasi, artes urjanisasiyunanakata kunjamakitix Consejo para el Fomento de las Artes, ukhamarak jayllintt’ir yatichir jach’a yatiqañ utanakan, sartäwinakapaw wakisisi kunjamakitix yatiqirinakaxay MTR ukan wiyajañanakapax wakischixaya.\nLung jupax janiw yangqin apkiti siwa, MTR ukan apxtti sasaw jaqxatt’i, ukampirus injusticia uka jikxatañatakiw uka campañax apasiwayi.\nLung tawaqita yangqin-nupa. Jamuqa: HKFP\nManiphistantinakax ñä chikatpach lukalistanakaw waluranak ukhamarak Hong Kong markan kulturap nayrar sartayirinakawa, kunjas Hong Kong Localism Power (Poder del Localismo de Hong Kong), ukax janipuniw uka liyip lukal kumirsiyantinakar phuqaykiti, lukal tantachäwimpikiw ch’axwaski.\nMä jach’a qillsut laphix sänwa, “[ MTR ukaxa] Hong Kong markachirinakarkiw wankillanrantapxi chino kuntrawantistanak markachirinakayrirusti – janipun [khä] corrupción del MTR ukaruxa»,yaqhayrix sarakinwa, “ MTR ukan irnaqirinakapax suwurnunak katuqasi ukhamarak kuntrawantistanakar impuestos ukanak jan payllañanakapat yanapt’apxi ”.\nÑä q’alpach unxtasirinakax janiw jayllintt’an yänak apapkataynäti, jan ukhamakipansti MTR uka kuntraw arch’ukxapxäna.\nLohas Parkn ukan jakta, violoncelojampix MTR uka katuñaxawa. ukar violoncelo ukajamp sarxatañatwa. 10 nayraxataw utjitu, janiw ukham wakt’ayäwinakax jayllintt’äw yänak apnaqañxat jichhak uñskaspati. Ukax Wali jan walt’ayiriw yatiqirinakatakixa. Jan ukhamakipansti janiw kamachañjamakisa.\nVioloncelojax 134 centímetros ukch'anwa, 4 centímetros ukch'araki MTR ukats jach'apuniwa.\n‘Vagones especiales ukanakatï utjasp ukax walipunispawa’\nPatrick Brousseau jupaxa, mä yatichir mä escocesa faltamp ist’ata, walpuniw qhamisiyi khä gaita ukapampi. Brousseau jupax mä altirnatiw amuyt’äw khä MTRC ukar churi:\nMTR ukax [atispaw mayiñxa] sinti jach’a q’ipin jaqinakarx uka vagones ukanakan sarañapatakixa. Jilpach jaqinakax inas sapchispa ‘jisa, waljamarakisä’, ¿janiwa? Walispay vagones especiales utjaspa ukjaxa, kunjamakitix wisinakx tren ukanx apañjamaspaya. Jan ukhamakipanx janjamakiw walikaspati kunjamakitix kuntrawantistanakaxay juk’amp mirantchispaxa ukhamarak wal qullqiniptchispaxa jupanakatak askikispawa.\nYaqhip unxtasirinakax khä cantonesas populares como ‘vasto cielo’ de Beyond jayllintt’äwinaka rijint’apjatayna jayllintt’apxatayna, ukax mä protestas pro-democracia jayllitt’äwiwa kunawsatix ch’axwäwinak utjkix ukja ist’atawa.\n‘Akanx mult apsuñatakis wakicht'atatwa’\nYakha maniphistantix khä estación MTRC uraqin “ arte ukar waruqt'apa” ukar ch'axwkatasax samichataynawa. Janïr sarxasax ukawj samichatapx phichtxataynawa.\n«MTR uksat unxtasirinaka»\nPerry Dino saminchirixa, sapakut maniphistasiyunanakan uñjatawa, jupax akham säna:\nMTR ukax jallintt’añ yänak apaniñatakix iyawañapaspawa, kunjamakitix mäyaqhipax jayllintt’äw yatichäwimpxay sapür manq’apatakx apschixa juk’ampirus ukham jaqinakax janiw qullqinipkiti mä k’añaskut sarañatakisa.\nPerry Dino saminchiri. HKFP jamuqapa.\nDino jupax jamuqañ saminak q’ipijax khä directrices de equipajes MTR ukarjamax jalutatatax jilakipänwa sasaw jaqxatäna. “wakicht’astwa akjan paylläwimpi juchanchayasiñatakixa”, sasaw säna.\nTata ullart'ama, jupax mä musphañ q’illu ch’iwichirjallutjark’aqiriw mä jayllintt’äw yä apañat apatayna, akham sasaw si:\nHong Kong jaqinakax wawanakan jayllint’äwtuqit yatiqañanakapatak tirichunakapat arxatasiñanakapawa. Nayjaxa, istasiyunanakarx jayllint’äw yänak apañax iyawsatakinwa. ¿jichhas kunatarakis jan ukhamaqxisti?\nTatax q'illu parawapampiw ullart'i. HKFP jupan jamuqatawa.\nURL to article: https://aym.globalvoices.org/2015/10/7583\n aplicación ‘selectiva’ reglamento del metro de Hong Kong, Mass Transit Railway (MTR) ukham uñt'atat: https://www.hongkongfp.com/2015/09/25/veritable-orchestra-of-instruments-promised-in-protest-against-mtrs-selective-enforcement-of-bylaws/\n MTR ayllint’äwixat: http://hk.apple.nextmedia.com/realtime/news/20150924/54239768\n consulta pública política de equipajes ukatak: https://www.hongkongfp.com/2015/09/30/mtr-responds-to-discord-with-two-week-public-consultation-on-luggage-policy/


India markanx kariy wutillanakax panqar ayrunakankamakiwa · Global Voices Aymarata\nJaqukipäw uñt'ayata/apkatata 27 Chinuqa phaxsi 2017 20:03 GMT\nAka blog ullart'apxañäni Malagasy, Français, Ελληνικά, Nederlands, 日本語, Español, عربي, English\n«The Better India» ukat apsutaw jamuqaxa, YouTube uksankiwa.\n2002 maranxa, India markanx naylun wulsanak apnaqañx jark’t’awayataynawa, medioambiente ukar suman uñjañataki ukatx alcantarillado ukar suma uñjañataki. Inas mä juk’a suyt’ayatachi ukampirus askijam sarantaskiwa. Maysatx bolsas plástico ukanak ukatx yaqha kariy wutillanak kuna jisk’a wulsitanak taqi ukanakax maysar apamuqutaxiwa.\nIndia markanx jaqinakax ch’usawj chiqanakarux kariy wutillanaka, kariy tasanaka, wulsitanaka ukat juch’us sábanananaka ukat juk’amp yänakaw jaqtapxi. Junta Central de Control de la Contaminación ukarjamax (Nueva Delhi) capital uksanak 40% (6.137 toneladas) residuos plásticos ukanakax sapurunjam apthapita (9.205 toneladas) ukjax janiw apthapitakiti. Markax sapa marax 5,6 millones de toneladas, residuos plásticos ukja utjayi. Ukatakix markanakan chhaqtayañatakix wali ch’amacht’apxañapawa.\nKochi uksan estación tren Aluva ukax aski uñachaw churañ yant’aski ukatx aka jan walt’äwi tukhañatakix jaqix kuns kamachas uka yatichañataki.\nAka video ukarjamax estación uka irpiripan C. Balakrishnan, Mr. Mohan ukat Ms. Indu jupanakan amtax nayrar sarantayatawa. aka botellas ukanakax mä k’achachawjamaw: wali askiw uka tren thakhin sarnaqir jaqinakatakisa Neha Venkatesh Facebook-an qillqt’awayi:


Women & Gender · Global Voices Aymarata\nIsturyanaka Aka tuqita Women & Gender\nInternet ukax Rusia markanx violación uka uñt'ayañampix yanapt'iwa\nEuropa Central y del Este7 Willka kuti phaxsi 2015\nRedes sociales predadores sexuales ukatakix askiwa, Interne uka warminakarux uñt'ayarakiwa.\nAsia Central & Cáucaso23 Sata qallta phaxsi 2014\nSapuruw achunakx apthapta, ukch’añkamax yaqhipanakax nayats juk’amp ch’aman irnaqapxi. Jupanakatakix ch’amawa, nayax yatw kunjams wakichätat kirguistankirinakax, Rising Voicesankirinakax irnaqapx ukxa, jupanakax blogs tuq ch’iqintañ munapxäna,...\nCloghers: Camboyana-nkir wayn tawaqunakax blogs ukanak uñstayasiñampiw qalltapxi\nAsia Oriental30 Lakan phaxsi 2014\nRising Voices ukaw Camboya markan Cloghers ukjam sutin yatxatwi wakt'ayawayi, wayn tawaqunakan blog ukanak uñstayasipxañapataki ukatx uksan qillqt'äwinakp uñt'ayapxañapataki.\nKirguistán markanx activistas tawaqunakax isturyanakap formato digital uksan qillt'as uñt'ayapxi\nAsia Central & Cáucaso30 Lakan phaxsi 2014\nKirguistán markan activistas tawaqunaka, jupanakax aldeas uksankir wawanakaruw yatiñanakap uñt'ayapxi.\nEnlace · Asia del Sur13 Qasäwi phaxsi 2014\nCorresponsal chikancht'asirinaka Gayatri [en] mä vídeo ukanw India markat luri, ‘Saptami Beti’, warminakax wawaniñatw kusisipxi. Jupax arst'iwa: Akat arusiñax askiwa. Aka videox ‘Saptami’ ukax kunjamas amtata ukxat...\nAsia del Sur22 Willka kuti phaxsi 2013\nAfganistán7 Achuqa phaxsi 2013\nKimsa warmitx mayniw ñanqhach jakañanx jikxatasi. Tunka pusin ur febrer phaxsit saraqkipan aka pä waranq tunka kimsan marana, mundpachan waranq jaqinakaw sartasiwapxi kunalaykutix jan walt’aw...\n¡Janiw egipcia warminakampix sawkasipktati!\nMedio Oriente & Norte África29 Chinuqa phaxsi 2013\nMaryanne Gabbani, bloguera canadiense, mä machaq post sutiyäta "Janiw egipcia warminakampix sawkasipkatati" qillqatayna [en] kunatix pä sarnaqawix ist’asina ukat akax jupax jakasi mä aylluna ch’axwawixa...\nYaqha tawaqux phiskasita ukat Bangladesh markan jiwayata ukhamawa\nAsia del Sur28 Chinuqa phaxsi 2013\nMä kutimpiw mä tawaqux Borodalupara ukan jiwayata. Khomaching Marma tawaqux 14 maraniwa ukhamarus octavo curso ukan yatiqaskäna. Janchi cuerpupx mä khunu qullu jak'an jikxatapxi, utapatx...\nLatin America3 Chinuqa phaxsi 2013\nYoladis Zúñiga ukat Petronila Mendoza pani colombianas kullakanakax chachanakaparuw paramilitaranakax jiwayan sasin utanakapan yatipxäna, ukatax multimedia Voces de Dignidad sutinchat proyectux ukarux walw arktapxäna.\nIran: 49 Urut Nasrin Sotoudeh Jist’antat Awujarux Jan Manq’añat Mistu\nIrán10 Jallu qallta phaxsi 2012\nNasrin Sotoudeh-san 49 ur jan manq’añankatapat Irani-nkir blogosfera-x k’uchisiñanki. Nasrin Sotoudeh-san chachapampir Reza Khandan-ampiruw wali sum lurt’atanakat jawillt’apxäna. Mayïwip phuqhatat Nasrin Sotoudeh-sax jan manq’añat mistxäna.\nMedio Oriente & Norte África29 Sata qallta phaxsi 2012


2 Crónicas 3 - Holy Bible [Aymara Bible 1997] - (2Cró 3)\nSalomonajj Jerusalén marcanjja Tatitutaqui mä templo lurañyawa kalltäna, Moriah kolluna, cawqhantejj Tatitojj uñstcäna David awquiparu ucqhana, uqhamaraqui cawqharutejj Davidajj waquichcäna ucqharu, jebuseo Ornán chachajj trigo jawk'ascäna ucqharu.\nPayïri phajjsinwa lurañjja kalltäna pä uru sarakataru, jupajj pusi mara Israel marcaru apnakcäna ucapacha.\nSalomonajj cimientonaca templotaqui uchcäna ucanacasti aqham medidanïnwa: largorojja pä tunca pakallkoni metronïnwa, anchorusti llätunca metroniraqui.\nTemplo nayräjjapana mantañäwjasti largorojja llätunca metronïnwa, uqhamarac anchorojja templo pachpa anchoraqui, ucatsti altorojja llätunca metroniraquïnwa. Salomonasti uca mantañäwjja korimpcamaquiwa lip'suyäna mankhëjjata,\nucatsti pachpa templo mankhjja pinot lurata tablanacampiw apaquipäna, ucatsti suma korimpiraquiw ucar lip'suyaraquïna, ucatsti palmeranacampi, cadenanacampiraquiw suma c'achacht'araquïna.\nUcatsti muncañ kalanacampi q'iñiñtayasaw c'achacht'ayaraquïna. Cawquïr korinactejj ucar uchapcäna ucasti, suma korinacänwa.\nUca uta mankhëjjsti takwa korimpcama lip'suyäna: viganaca, umbralanaca, puncunaca, perkanaca, ucatsti perkanacarojj chhekhan angelanac tallatwa uchayaraquïna.\nUcjjarusti lurayaraquïnwa kollanansa Kollanapa Uta. Largorojja llätunca metronïnwa, templojj kawkha anchöquiti ucqharaqui, uqhamarac anchorojja llätunca metroni. Ucatsti suma korimpiraquiw lip'suyäna, ucasti pä tunca waranka kilonacänwa.\nClavonacasti pesapjjänwa pheska pataca pheska tuncani gramonaca sapa maya. Uqhamaraquiquiw altos patancqui uca utanacsa korimpcamaquiw lip'suyäna.\nKollanansa Kollanapa Chekjja maderatwa pä angelanaca lurayäna chhekhanacani, ucanacarusti uqhamaraquiquiw korimpcama lip'suyäna.\nUcanacan chekhanacapasti largorojj llätunca metronïnwa; mä chhekhasti pä metro pä tunca pheskan centimetronïnwa, ucasti uta perkacamaw purïna, maya chhekhasti ucch'araquiquïnwa, ucasti maynina chhekha puntaparuw puriraquïna.\nUca pachparaquiquiwa maynina mä chhekhapajja mayninacjama ucch'araquiquïnwa, ucasti utana perkaparuw purïna, ucatsti maya chhekhasti uca pachpa ucch'araquiquïnwa ucasti maynina chhekha puntaparuw puriraquïna.\nUcanacan chhekhanacapasti takpachajja llätunca metrönwa, cayutcama sayt'atäpjjaraquïnwa chicachica utar uñtatcamaraqui.\nUcatsti luraraquïnwa wila morado telata cortinanaca, púrpura, uqhamarac lino ucataraqui, ucanacarusti chhekhanacan angelanacampiw bordayaraquïna.\nSalomonasti paya pilaranacwa lurayäna, altorusti niya tunca sojjtani metro templon nayrakatapataqui. Uca pilar patanquiri capitelenacapasti pä metro pä tunca pheskan centimetronïnwa.\nUcjjarusti lurayaraquïnwa cadenanaca collarar uñtata, ucatsti ucjjar uca pilaranacan patjjaparuwa uchayäna, ucjjarusti pataca granadanacwa lurayaraquïna, ucanacsti cadenanacaruw uchayaraquïna.\nUca pilaranacsti templon nayrakataparuw uchayäna, maysti cupi tokeruw uchayäna, maysti ch'eka tokeruraqui. Cupëjjancqui ucarusti Jaquín sasaw sutichäna, ch'ekajjäncqui ucarusti Boaz sasaw suticharaquïna.


Qawqha jaqis premio Nobel Peace Summit ukat mä Grammy Latino uka pachp simananx katuqpacha · Global Voices Aymarata\nJaqukipäw uñt'ayata/apkatata 13 Taypi sata phaxsi 2015 9:39 GMT\nAka blog ullart'apxañäni Malagasy, Español, Türkçe, English\nUn honor haber recibido el premio de #NobelPeaceSummit de manos de Tawakkul Karman, premio Nobel de La Paz, junto a la alcaldesa Ada Colau y el profesor Arcadi Oliveres. It has been a great honor receiving the #NobelPeaceSummit by the hands of Nobel Peace Tawakkul Karma, along with Mayor Ada Colau and Professor Arcadi Oliveres. La camisa dice «education» es nuestro fusil\nFoto posteada por Rene Perez Joglar (@residente) el 15 de noviembre de 2015 a las 9:17am PST.\nRené Pérez Joglar, jilpachax Residente @Residente) ukham uñt’ata kunjamakitix wali munat urbana calle 13 jalliñ tantat uñt’atarakiwa, jupax 15 lapaka phaxsin Barcelona, España markan jichhamarax khä luqta apaskan ukan Nobel Peace Summit (Cumbre mundial de Laureados con el Nobel de la paz) lurtäwimp luqtatanwa. Akax jichha mäkutipuniw luqtax mä latinuamirikanur luqtatäna.\nLuqtäwix activismo de René Perez ukarjam churatanwa, ukax jayllintäw arunakapanaw ist’asi kunjamakitix identidad latinoamericana, racismo, inmigración ukhamarak justicia económica ukanakxata.\nAka cumbre Nobel de la Paz ukax mä pachaw kunayman pixtunak waranq jaqinakar uraqpachan t’aqhisiyki ukxat maynit maynikam kunayman lup’ïwinak yatt’ayañatakiwa kunjamakitixa: wajcha jan qamirinakata, umxata, marka irptirinakxat ukhamarak juk’ampinakxata.\nDe acuerdo con el sitio web de la Cumbre:\nSapa maraw khä Cumbre ukax Laureados del premio nobel de la Paz ukhamarak wali kust'at globales jupanakan tumpt’ata, jupanakax wali ch’amampiw khä jaqinakxata, científico, político ukhamarak cultural ukanakan irnaqt’apxi.\nLuqtäw arsuw katuqäwipanxa, Pérez Joglar, jupax kunas sumankäwix ukhamarak kunjams uk jaqinakax ch’amanchaspa ukxat qhanañcht’äna:\nUka mayïr pachatpacha, uka mayïr sutichäwita, amxastktan ukjatpach ukhamarak tunka supayar uka mayïr jaqir qhipxaruyktan ukjat pachaw sumankäwix chhaqtaski. Sumankäwix sapürjamaw jiwaski ukhamarak sapürjamaw jaktaski. Kunjamakitix uraqpachanx jilpachax suma jaqinakaw utji.\nPérez Joglarax, puertoriqueñowa, jichha maranakanx kunayman laykunakaruw jupax arup mayt’i, kunjamakitix UNICEF uka kampañan jikxati, kunalaykutix jaqi aljawinak sart’ayañataki, ukhamarak khä liberación del prisionero político puertoriqueño Oscar López Rivera. Pérez Joglarax Luis Fortuño uka unxtasiwinw Puerto Rico jach'a yatiqañ utat utjkis ukan chikanchasina\nCalle 13 ukan luqtäwinakap jakthapkasaxa, khä Grammy Latino Mejor Video Musical en versión corta ukhamatapat luqtäw khä video “inti samin nayranaka” jayllint’awipax katuqarakïnwa. Jayllintäwin videopaxa,leyenda cubana Silvio Rodríguezan qillt’atarakix Youtube ukanx ñä 40,000,000 uñjt’äwinixiwa.


Libanu Markatpacha: Jaya Markanakat Jutirinakar Aru tuq Ch’amañchasa · Global Voices Aymarata\nJaqukipäw uñt'ayata/apkatata 31 Jallu qallta phaxsi 2011 13:56 GMT\nAka blog ullart'apxañäni Español, Malagasy, русский, عربي, Italiano, polski, Nederlands, Français, 繁體中文, 简体中文, Deutsch, English\nBeirut markan qamasir wayna kullaka jilanakaxa wali ch’amampipuniw mä Jayat Jutirinakataki sat mayacht’äwi sarantayapxatayna, akasti yaqha markanakat jutirinakar ch’amañchañatanawa. Aka jan payllat jila kullakanakasti aka 2011 mara qalltakiw utt’asiwayapxatayna, ukatsti jank’akirakiw kuntix ch’amachapki ukas taqituqin uñt’asiwayxatayna ,markaukjamarak anqaxa yatiyirinak tuqi, kunalaykutix, aski yanapäwinakwa uñstayawayapxatayna. Yanapawinakapansti inak arunak jayat jutirinakar yatichañ utt’ayawayapxatayna. Arabic,Inklis, Fransis uka arunakwa sapa domingo yatichapxiritayna.\nLebanon markanxa jayat jutirinakaxa jan walinxampun sapa simananx jiwarasipki. Sapa patakatx anqat jutir irnaqirinakax kimsaqallq tunkaniw jan wal uñjat jikxatasipxatayna, irnaqañ utanakatxa janiw simananx samarapxirikataynati, janirakiw jaqirjamas uñjatapkataynati.\nAknir kullak jilanakaw arxatañ amtawayapxatayna: Alex, Lioba, Farah, Ali, Janie yaqhanakampi, jichhakirakiwa juk’amp aka tamax jilatatawayatayna. Janie Shen jupax 24 maraniwa, aka tuqitxa akjamrak arst’aniwayi: nanakax anqax markanakat aka Lebanon marker jutiripxtwa, ukjamipansti wali jan wali uñjatapunipxiwa taqi uka jayat jutirinakaxa, yaqha isinakamp isthapiyatapxi, pasaportinakapas aparatapxi, jan manq’ayatapxi, utar llawxasitapxiwa.\nAka waraqansti Janie kullakaw juk’amp arst’aski (janiraw aymaran utjkiti):\nJayat Jutirinakatak Arxatäwi (Migrant Workers Task Force, inklis aruna) marka irptirinakans yatxapxatapawa, ukjamaraki aka Zico uta aka Hamra tuqinwa tantachasipxiritayna, ukatsti aka Jayat Jutirinakan Utapa tuqina aka Nabaa markana. Taqinisa janiw payllatapkiti, jupanakax kampañanak lurapxiritayna qullqi apthapiñatakixa, ukanakampikiwa jichhakamax yanapasiniwayapxatayna.\n'kunawsatix puyri jaq uñxataxa ukankiwa qamirin ch’amapaxa' Migrant Workers Task Force ukan amtäwipawa\nJupanakaxa wali uñt’ayasipxatayna aka internet (web 2.0) tuqiki. Aka blog tuqiruw qillqapxiritayna, ukjamaraki mayachäwinaka and several facebook tuqin uñartayapxatayna, ukjamaraki walja waraqatanak Flickr tuqir and a Youtube tuqir apkatasina.\nWalja walja kampañanakpun lurapxatayna, Jayat jutirinakar arxatañäni sutininakaa , video waraqatanaka uñacht’ayasina taqi jan walinaktix lurapki taqi ukanak waraqasina, ukjamata marka irptirinakasa ist’apxañanakapataki.\nJuk’amp yaqhanakan yanapasisa Nepalese New Year ukanakakana ukjamarakil African and Asian food and other migrant products taqi ukanakan ch’amachasa.\nDomingo urunakax Nepal, Philippines, Ethiopia, Madagascar, Sudan markanakatwa irnaqirinakax arunak yatiqañatak jutapxiritayna.\nAkasti mä jamuqawa uka lurawinak uñacht’ayañataki. Akjam sasaw mä yatichirix arst’asi: » nayax inkIis parlañwa yatichrantaskta, ukjamaraki jaqirxam uñjatañasaw uka amuyunakampi.»\nArunak yatichawixa taqinpacharupuniw mayachthapitayna. Aka video waraqatan parlaski uka jilasti yatiqirirakiwa, Rahel Zegeye sutini, jupasti jayat jutirirakiwa. Jupax siwa, pä maraw kuntix aka markan lurapki jayat jutirinakaruxa uk uñacht’ayañatak ch’amachasisikta.\nJaniw mä maras mäkiptkiti aka Jayat Jutirinakatak Arxatäwi (Migrant Workers Task Force, inklis aruna) jupanakax walja jaqinakarupuniw amuyunakaampix puripxatayna. Ukjamaraki anqaxa markanakarus yatiyapxarakitayna.


Job 42 - Holy Bible [Aymara Bible 1997] - (Job 42)\n[1-2] Job chachajj Diosaruw take jan walt'añañacapa arsusiraquïna: “Nayajj yattwa jumajj take cunataquisa ch'amanïtama, janiw jumataquejj cunas jan lurañjamajj utjquiti.\n¿Qhitïtsa nayajj juman jach'a cancañamata pächasiñataquejja, uqhamat pisi amuyt'a jakëtajja uñacht'ayañataquejja? Nayasti cuntejj jan amuyt'cäyäta ucanacatwa parlascäyätjja, muspharcaña yänacata, cunanacatejj jan amuyt'añjamäqui take ucanacatwa parlascäyätjja.\nJumasti saraquistawa: ‘Ist'ita, nayasti parlañwa munsma; aca jisct'anacaru arsuniraquim’ sasa.\nJichhacamasti nayajj jumatjja mayninacan parlatap tokecwa uñt'ayäsmajja, ucampis jichhajj naya quipcaw jumarojj uñcatsma.\nUcatpï jichhajj chuymas usuta parlatanacajjatsa jumat jayana pisayastjja, lak'a khellaru kont'ata.”\nUca arunaca Job chacharu sasinsti, Tatitojj Elifaz chacharuw parlaraquïna, ucatsti saraquïnwa: “Jumataquejj wali coleratätwa, uqhamaraqui uca pani amigomataquisa; jumanacajj janiw nayjjatjja cunatejj chekapäqui uca parlapctati, cunjämtejj Job sirvirejjajj parlqui uqhama.\nJichhajj pakallko orko vacanacampi, pakallko orko ovejanacampi catupjjam, ucatsti Job sirvirejjaru uñjiri sarapjjam, ucatsti jumanacajj mä nact'ata sacrificio loktapjjaraquim pachpa jumanacataqui. Job sirvirejjaw jumanacataqui mayiraquini, nayasti jupan mayitapjja ist'araquïwa, jumanacarusti janiw ucatjja cuna ñankhanacsa lurapcaraquïmati, jumanacarojj mutuyañas waquiscchi ucasa, nayjjat jan chekaparu khanañchapjjatamata, cunjämatejj Job sirvirejjajj khanañchänjja uqhama.”\nUcatsti Elifazampi, Bildadampi, Zofar chachampejj cunjämarutejj Tatitojj siscatayna uqhamarjamaw phokhapjjäna, Tatitusti Job chachan mayitapjja ist'araquïnwa.\nJob chachan amigonacapataqui mayitapatsti, Diosajj Job chacharojj nayra kamir cancañapwa wasitat cuttayjjäna, ucat juc'ampisa nayra kamir cancañapat sipanjja pä uqhampwa cuttayjjäna.\nUcatsti take jilanacapawa jupar uñjirejj sarapjjäna, uqhamaraqui cullacanacapasa, amigonacapasa, nayra tiempo uñt'ata jakenacasa, ucatsti utapanjja mä jach'a mank'äwi lurapjjaraquïna. Job chachan take t'akhesitanacapatsti chuymachapjjänwa, cuna t'akhesiñanactejj Tatitojj jupjjaru apayancatayna take ucanacata; jupanacatsti sapa mayniraquiwa mä kawkha kollke churapjjäna, uqhamaraqui mä kori anillompi cuna.\nDiosasti Job chacharojj juc'ampwa bendisjjaraquïna nayra maranacat sipansa. Ovejanacapasti tunca pusini warankäjjänwa, camellonacapasti sojjta warankaraqui, waranka yuntanacani, uqhamaraqui waranka kachu asnonacani cunäjjaraquïnwa.\nUcjjarusti tunca pusini yokanacanëjjaraquïnwa, quimsa phuchanacani cuna.\nJilïri phuchaparusti Jemima sasaw sutichäna, ucjjaru phuchaparusti Cesia sasaraqui, quimsïri phucharusti Keren-hapuc sasaw suticharaquïna.\nAca orakpachansti janipuniw Job chachan phuchanacapjama wali suma uñnakt'ani warminacajj utjcänti. Awquipasti uca phuchanacaparojj jilanacapampi chicwa take yänaca churjjaraquïna.\n[16-17] Uca khepatsti Job chachajj pataca pusi tuncani marampwa jacascäna, wawanacaparusa uñjasiwaycaraquïnwa, allchhinacan allchhinacapcama. Ucatsti Job chachajj wali chuymaniwa jiwjjäna, walja maranaca jacasaraqui.


Levítico 7 QA97 - “Yatcasin pantjasïwi jucha - Bible Search\nYatcasin pantjasïwi jucha luräwinacat ofrenda loktañjjata\n1“Yatcasin pantjasïwi jucha luräwinacat loktäwisti sinti kollanawa, uca tokenacata yatichäwisti aqhamawa: 2Yatcasina pantjasïwi jucha luratanacat loktat uywasti, cawqhantejj naqhantayatäñataqui loktat uywanacajj qharinucusqui uca chekana qharinucutäñaparaquiwa, wilapampisti patjjata, uqhamaraqui uca pachpa altarar muytata ch'allt'atäñaparaquiwa. 3Uca uywan take liq'inacapasti: cuna liq'itejj wich'inqhan utjqui, uqhamaraqui jiphillanacansa, 4paypacha maymuruna, uca maymurunacaru chhaktayiri liq'i, uqhamaraqui jiqhaninacancqui uca, uqhamaraqui q'iwchjjancqui uca liq'imppacha, ucanacasti maymurunacampi chica apakatäjjañaparaquiwa. 5Ucatsti sacerdotejj take ucanacjja altarjjaruw nact'ayjjaraquini, Tatitutaqui mä suma k'apquiri ofrendata loktatäcaspas uqhama. Ucasti yatcasina pantjasïwi jucha luräwinacata sacrificio loktatawa. 6Ucatsti cawquïrinacatejj sacerdotenacan wawanacapäqui uca sacerdotenacaquiw ucatjja mank'apjjaraquini, Tatitur loktata chekana mank'araquini, Tatitutaquejj uca chicajj sinti kollanätap laycu.\n7“Yatcasina pantjasïwi juchat loktäwisti, jucha luratat cunjämatejj ofrendajj loktasqui uca quipcaraquiw loktasiñapa, yatichäwinacasti paypachataquejj uca pachparaquiwa. Uca loktatasti, cawquïri sacerdotetejj jucha luratanacat pampachatäñataqui loktqui ucataquïniwa. 8Uca quipcaraquiwa maynitejj mä uywa loktatäñataqui churani, altarjjan naqhantayatäñataqui, uca lip'ichisti sacerdotetaquiraquïniwa. 9Uqhamaraquiw granonacata loktäwinacatsti cawquïrinacatejj hornona jan ucajja tapa phoqhuna, jan ucajj sartenana khatiyatänejja, ucanacajj cawquïri sacerdotetejj uca ofrenda loktqui ucataquiraquïniwa. 10Uca quipcaraqui take granonacata ofrenda loktäwisti, aceitemp chaputanacasa, uqhamaraqui jan chaputasa, takpachajj Aaronan sacerdote wawanacapataquïniwa, ucqha puraw takenirus churasiraquini.\nSumancthapiñataqui loktäwinacjjata yatichäwinaca\n11“Aca yatichäwinacaw utjaraqui sumancthapiñataqui loktäwinaca churaña toketjja, cunatejj Tatituru churascani ucanacata: 12Uca loktäwitejj yuspagarañataquïchinejja, t'ant'anaca churapjjaraquïta jan levadurani, aceiteru chapt'ata, uqhamaraqui sillp'a t'ant'anaca, aceitempi waraquipt'ata, uqhamaraqui wali suma jac'ut lurata t'ant'anaca, aceitempi chaputaraqui. 13Uca yuspagaräwita loktäwimpi chicsti, uqhamaraqui sumancthapiñatac loktäwinacampi chicsa, jan levaduran t'ant'anaca loktapjjaraquïta. 14Take uca loktäwinacatsti mä kawkha apakt'apjjaraquïta, ucat Tatituruw uñstayapjjaraquïta mä loktäwïcaspas uqhama, ucasti sumancthapiñatac loktäwi sacrificion wilapa ch'allquisa uca sacerdotetaquiraquïniwa.\n15“Cawquïri uywanacatejj yuspagarañataqui, uqhamaraqui sumancthapiñataqui loktasqui ucanacan aychanacapasti uca urpachawa pachpan mank'antatäjjaraquini, janiw mä jisc'a aychas khepürutaquejj jilt'ayatäñapäquiti. 16Mä uywatejj mä arsüwi phokhañataqui, jan ucajj chuymasatjama mä ofrendaquiraquïni ucapachasti, ucan aychapajj uca urpacha pachpana mank'antatäjjañapawa, ucat jilt'iristi khepürusa mank'atäscaraquispawa; 17ucampisa uca uywan aychapatejj quimsürurus utjascaquini ucasti takpacha naqhantayatäjjañaparaquiwa. 18Ucampisa maynitejj uca sumancthapiñataqui loktatäqui uca uywan aychapjja quimsa ururus mank'ascaquinejja, uca loktäwejj janiw catokatäcaniti, janiraquiw uca loktatajj cunataquis asquïcaniti; uca aychasti jan muncaña aychäcaspas uqhamaru uñjataraquïniwa, ucat uca aycha mank'erisa uqhamaru uñjataraquïniwa, uca juchasa jupjjancaraquiniwa.\n19“Cawquïri aychatejj mä cuna k'añu yänacampisa jac'achasiyatänejja, ucajj janiw mank'atäñapäquiti, jan ucasti ninaru naqhantayatäjjañapawa. Take qhitinacatejj k'omachatäqui ucanacaw aychjja mank'apjjaraquini.\n20“Cawquïri jaketejj jan k'omachatäcasina uca sumancthapiñataqui loktata aycha mank'ani ucasti jakenac taypitjja apanucutäjjañapawa, uca aychajj Tatitutaqui satätap laycu.\n21“Cawquïri jaketejj mä cuna k'añunacsa llamct'ani, mä jaken k'añupäpasa, jan ucajj mä uywan k'añupäpasa, jan ucajj cawquïri ajjtascaña yänacäpasa, ucat uca sumancthapiñataqui loktat aycha mank'araquini ucasti jakenac taypitjja apanucutäjjaniwa, uca aychajj Tatituncatap laycu.”\nLiq'inacampita, wilampita yatichäwi\n22Tatitojj Moisesaruw parläna; aqham saraquïnwa:\n23“Israelitanacarusti aqham saraquim: Janipuniw liq'jja mank'apjjañapäquiti, orko vacancpasa, jan ucajj ovejancpasa jan ucajj cabriton liq'ipäpasa. 24Jiwata uywanacan liq'ipjja uqhamaraqui montenquiri animalanacan jiwayata liq'ipsa cunataquis puedisipctaw apnakañjja, ucampisa janipuniw mank'apjjätati uca liq'jja.\n25“Cawquïritejj naqhantayatäñataqui Tatitur loktatäqui uca uywanacan liq'ipa mank'ani ucasti, jakenac taypitjja apanucutäjjaniwa.\n26“Cawqhantï jumanacajj jacapjjäta, uca chekanacanjja janipuniw jamach'inaca, ni uywanacan wilapsa mank'apjjätati. 27Cawquïri jaketejj wila mank'ani ucasti jakenacap taypitjja chhaktayatäjjaniwa.”\n28Tatitojj Moisesaruw parläna; aqham saraquïnwa:\n29“Israelitanacarusti aqham saraquim: Maynitejj Tatitur loktañataqui mä uywa apcani, sumancthapiñataqui loktäwita, ucsti Tatitun nayrakataparuw apañapa. 30Jupa pachparaquiw amparapampi uca naqhata ofrendjja Tatitun nayrakataparu apañapa, uqhamaraqui pechoncqui uca liq'sa, uqhamaraqui uca pachpa pechsa, Tatitun nayrakatapan mä uñstäwita loktañataqui. 31Sacerdotesti uca liq'jja altarjjaruw nact'ayjjaraquini, ucampisa pechojja Aaronampitaqui, wawanacapampitaquëjjaniwa. 32Cupi lanqhu charasti, cawquïritejj sumancthapiñataqui loktatäqui ucanacasti sacerdoteru churatäjjaraquiniwa, mä churäwïcaspas uqhama. 33Uca cupi lanqhu charasti cawquïri sacerdotetejj liq'sa, uqhamaraqui wilsa sumancthapiñataqui loktäwinacatjja loktqui ucataquïniwa. 34Cuna loktäwinactejj israelitanacajj nayar sumancthapiñataqui loktapquitu uca pechonacjja mä suma loktäwïcaspasa uqhamwa catokta, lanqhu charsti mä churäwïcaspasa uqhamaraqui, ucanacsti Aaronampiru wawanacapampiruw wiñayataqui churjjaracta, cuntejj israelitanacajj nayaru loktapquitu uca ofrendanacatjja jupataquiw wiñayataqui yakhachjjaracta.”\n35Cuna ofrendanacatejj Tatitutaqui nact'ayatäqui ucanacajja Aaronampiru wawanacapampiruw wact'i, cunürutejj Tatitojj jupanacarojj sacerdotëpjjañanacapataqui utt'ayasqui uca uruta. 36Tatitusti saraquïnwa, israelita jakenacajj churapjjañapawa, cunürutejj jupajj sacerdotëpjjañanacapataqui utt'aycänjja uca uruta, ucasti mä wiñayataqui lurañanacäcaspas uqhama, awquinacat kalltasina wawanacapan wawanacapcama.\n37Naqhantayañataqui ofrenda loktäwi toketsti acanacaw yatichäwinacajja, uqhamaraqui granonacat ofrenda loktäwi toketsa, jucha luratata uqhamaraqui, yatcasina pantjasïwi jucha luratanacatsa, uqhamaraqui Tatitur catuyasiñ ofrenda toketsa uqhamaraqui sumancthapiñataqui ofrenda loktañ toketsa. 38Tatituw uca leyinacjja Moisesaru Sinaí kollu patan churäna, cunapachatejj uca Sinaí wasarana israelitanacarojj ofrendanaca churapjjañanacapataqui siscäna uca uru.


Uca fariseonacajj jakenacar uqham parlir ist'apjjatapatsti jupanacajj sapjjänwa: “Aca jakejj ñankha ajayunacacwa alissusqui, Beelzebú sat supayanacan jilïripan ch'amapampi” sasa.\nJerusalenat jutiri ley yatichirinacajj sapjjaraquïnwa: “Aca jakejj Beelzebú jilïr ajayun mantatäpachawa, ucatpï ajayunacarojj jakenacat alissojja” sasa.\nMä yatekerejj chuymachasjjañapawa cunapachatejj yatichiripjamäjje ucajja, uywatasti chuymachasjjañaparaquiwa cunjamäcäntejj uywiripajj uqhamar purisajja. Utanirutejj Beelzebú sas sutichapjjchejja, juc'amp jan walinacwa familiaparojj sapjjanejja.\nJumanacajj sapjjtawa: Beelzebun ch'amapampiw uca ñankha ajayunacarojj jaksu, sasa. Uqhamäch ucajja, ¿qhitisa jumanacan arquirinacamarojj ch'am churaraquejj uqham uca ñankha ajayunacar ankaru jaksuñataquejja? Jupanacpachaw khanañchasipqui pantjasitanacamjja.\n Ucampis yakhepanacajj sapjjänwa: —Aca jakejj Beelzebú sat jilïri supayan ch'amapampiw ñankha ajayunacjja alissu —sasa. Mayninacasti yant'añataquiw juparojj alajjpachat mä unañcha mayipjjäna. Ucampis jupajj yatïnwa cuntejj lup'isipcäna ucjja, ucat saraqui: —“Mä marca apnakeritejj t'akjtaspajja, ucat jupanacpura nuwasisinjja, t'unjasiwa; uqhamaraquiw mä familiasa ch'ajjwanacaru mantasajj t'unjasiraquejja. Uqhamaraquipï, Supayatejj jupa pachpa jaljtañaru uchasiscchejja, ¿cunjämrac ch'amani sayt'aspasti? Acsti sapjjsmawa jumanacan: ‘Acajj Beelzebun ch'amapampiw ñankha ajayunacjja alissu’ sapjjatam laycu. Uqhamächi ucasti, ¿qhitirac jumanacan arquirinacamarusti jaksupjjañapataqui ch'am churisti? Jupanacaw jumanacan pantjatäpjjatamjja uñacht'ayapjje.\n Acab reyin jiwjjatapatjja, Moab marcaw Israel marca contra sayt'asïna. Ocozías reyisti palaciopana altos patatjja mä ventanatwa jalaktäna Samaria marcana, ucatsti wali chhojjriñchjatänwa. Ucatjja jupajj Ecronanquiri Baal-zebub sat diosar jisct'iriw qhitanaca qhitasïna: “Waliptjjeristti, janicha” sasa. Ucampis Tatitun angelapajj Tisbe chekanquir Eliasarojj sänwa: “Saram Samarianquir reyin qhitanacapar jicjjatiri, ucatsti jisct'am: ‘¿Janit Israel marcan Diosasti utjquisti, Ecronanquir Baal-zebub sat diosar jisqhiñataquisti?’ sasa.\nUqhamaraquipï, Supayatejj jupa pachpa jaljtañaru uchasiscchejja, ¿cunjämrac ch'amani sayt'aspasti? Acsti sapjjsmawa jumanacan: ‘Acajj Beelzebun ch'amapampiw ñankha ajayunacjja alissu’ sapjjatam laycu.\n Uca khepatsti Jesusajj discipulonacapampiw utar jutjjäna. Jakenacasti wasitatarac phokhantanipjjäna, janiraquiw mank't'asiñjamäcänsa. Uc yatisinsti Jesusan familianacapajj jupar irpjjañataquiw jutapjjäna: “Lokheptjjataynawa” sasa. Jerusalenat jutiri ley yatichirinacajj sapjjaraquïnwa: “Aca jakejj Beelzebú jilïr ajayun mantatäpachawa, ucatpï ajayunacarojj jakenacat alissojja” sasa. Ucatsti Jesusajj jupanacar jawsasinjja uñtasïwinac tok khanañchäna: —¿Cunjämaraqui supayasti jupapachparusti jakonucusispasti? Mä marcantejj jilïrinacajj walja jaljtäwiru t'akjtaspajja ucat jupanaccam nuwasipjjaraquispa ucqhajja, uca marcajj janiw jayataquïcaspati. Mä familiatejj jaljtaspajja, uca familiajj janiw jaypachatac sayt'apcaspati. Supayatejj jupa contra sayt'asispajja, janiw sayt'caspati, jan ucasti tucusispawa. “Janiw qhitis mä ch'aman jaken utapar mantasinjja yänacapjj aparcaspati, janïr jupar ñach'antcasajja. Utanir ñach'antjjaspa ucqhaquiw yänacapjja aparaspa. “Khanacwa sapjjsma, jaken take juchanacapasa, arsutanacapasa perdonataquïspawa. Ucampis qhititejj Kollan Ajayu contra arunaca parlcani ucarojja, janipuniw perdonatäcaniti, jan ucasti wiñayataquiw juchañchatäni.” Uqhamwa Jesusajj arsüna, “Ñankha ajayun mantataw” sapjjatap laycu.\nucatsti aqham sänwa: —Aqham siwa Tatitojja: ‘Juman qhitanaca qhitasitamata Ecronanquir Baal-zebub sat diosaru jisct'asiri, janis Israel marcanjja Diosajj jisct'asiñataqui utjcaspa uqhama, ucatwa iquiñamatjja jan sartcjjätati, jan ucasti jiwjjätawa’ —sasa.\nFariseonacasti sapjjänwa: —Aca jakejj uca ñankha ajayunacarojj alissuwa, uca quicpa ñankha ajayun jilïripampïtap laycu —sasa.\nPheskëristi onicempi, sojjtïristi cornalinampi, pakallköristi crisolitompi, quimsakallköristi berilompi, llätunquïristi topaciompi, tunquïristi crisoprasampi, tunca mayanïristi jacintompi, tunca payanïristi amatistampi.\nJob chachanjja quimsa amigonacapaw utjäna: Elifaz sata, Temán chekanquiri; Bildad satajja, Súa sat chekanquiri; Zofar satasti, Naamat sat chekanquiriraqui. Jupanacasti Job chachana uqham jan walt'añanacaru puritapa yatisinjja amtasipjjänwa chuymacht'iri, uqhamaraqui uca llaquinacapana uñjt'iri sarañataqui.\nJupanacasti sapjjänwa: —Mä chachawa sarquipana jicjjatapjjetu, ucatsti yatiyapjjetuwa cutt'jjapjjañanacajja qhitanipquitu uca reyin ucaru, ucatsti sapjjaraquituwa: Aqham siw Tatitojja: ‘¿Janit Israel marcan Diosasti utjquisti, Ecronanquir Baal-zebub diosar jisct'ir qhitañamataquisti? Uqham luratamatsti, janiw iquiñamata sartcjjätati, jan ucasti jiwjjätawa’ —sasa.\nUqhamächi ucasti, ¿qhitirac jumanacan arquirinacamarusti jaksupjjañapataqui ch'am churisti? Jupanacaw jumanacan pantjatäpjjatamjja uñacht'ayapjje.\nAaronasti, Aminadab sat chachan Elisabet phuchapampiw casarasïna. Aca Aaronan warmipan jilapasti Naasón sataraquïnwa. Aaronan wawanacapasti: Nadab, Abiú, Eleazar, Itamar satanacänwa.\nTiberio sat emperadorajj niya tunca pheskan mara marca apnakascän ucqhajja, Poncio Pilatojj Judea marca apnakaraquïna, Herodesasti apnakaraquïnwa Galilea, Felipe jilapasti Iturea marcampi Traconite marcamppacha apnakaraquïna, Lisaniasasti Abilinia marca apnakaraquïna.\nJupan jach'a marcanacapasti, orakep tokenjja acanacaraquïnwa: Babel, Erec, Acad, uqhamarac Calne ucanaca, jupanacasti Sinar tokenacanwa jacapjjäna.\nUca tiemposti Amrafel sisqui ucasti Sinar sisqui ucan reyipänwa; Arioc sisqui ucasti Elasar sisqui ucan reyiparaqui; Quedorlaomer sisqui ucasti Elam sisqui ucan reyiparaqui; Tidal sisqui ucasti Goim sisqui ucan reyiparaqui.\ntarujanaca, gacelanaca, gamosanaca, monten jaquir cabritonaca, take casta antílope sat animalanaca.\nAcanacasti lurasïnwa cunapachatï rey Asuerojj mä imperio apnakcäna ucapacha. Uca imperiosti pataca pä tunca pakallkoni provincianacanïnwa, India sat chekat kalltasina Etiopía chekacama.\nUcatsti sirvirinacapajj sapjjänwa: “Reyitaquejja thakañäspawa mä solter tawako jupar sirviñapataqui, uñjañapataqui, uqhamarac reyimpi iquisina junt'uchañapataqui” sasa.\nUcatsti reyinacarojj Armagedón satäquis uca chekaruw tantachapjjäna. Uca sutisti hebreo sutiwa.\nMonte phisinacasti kollu anunacampi mayaquïpjjaniwa, cabritonacas jupanaccamaw jawsasipjjani, ucanwa aruma sustjir ñankha ajayus utjani, ucanwa samarañsa jicjjatani.\n Jesusajj wasitat mä sinagogar mantäna, ucansti mä ampar pharsut jakew ucancascäna. Jesusar uñisirinacasti jamasat uñch'uquisipcäna samarañ urunjj kollanit janicha, uc yatiñataqui, ucat juchañchañataquiraqui. Jesusasti ampar pharsut jakerojj sänwa: —Sartam, sayt'asim aca taypiru —sasa. Ucatsti Jesusajj jakenacarojj jisct'araquïnwa: —¿Cuna lurañas waquisi samarañ urunjja, asqui lurañat jan ucajj ñankha lurañacha? ¿Kollañati jan ucajj jiwayañacha? —sasa. Jakenacasti amuquïpjjänwa. Jesusasti colerataw jupanacarojj uñcatäna, jan amuyt'añ munapjjatapa yatisinsti, llact'asïnwa. Usut jakerusti sänwa: —Amparam ayatatam —sasa. Jupasti iyawsasaw amparapjja ayatatäna, ucatsti c'umaraquëjjänwa. Fariseonacasti mistusinjja Herodesan arquirinacapampi parliriw sarapjjäna Jesusarojj cunjämats jiwayañataqui uca arust'iri.\n Ucjjarusti Jericó marcaruw puripjjäna. Jesusasti discipulonacapampi walja jakenacamp mistusquipan, mä juyqhuw mayjasiscäna, sutipasti Bartimeo, Timeo chachan yokapa, jupasti thacjjan kont'atäscänwa. Uca juyqhusti Nazaretanquir Jesusätap ist'asinjja jach'at art'äna: —¡Jesús, Davidan yokapa, nayatay qhuyapt'ayasita! —sasa. Uc ist'asinsti waljaniw: —Amuct'am —sas tokepjjäna. Ucampis juyqhojj juc'amp jach'at art'ascaquïnwa: —¡Davidan yokapa, nayat qhuyapt'ayasita! —sasa. Jesusasti uc ist'asinjja sayt'änwa, ucatsti jupanacarojj: —Irptanipjjam —saraquïnwa. Irptiri saririnacasti juyqhurojj sapjjänwa: —Jan ajjsaramti, sayt'asim, jawsasctamwa —sasa. Juyqhusti capap liwinucusinjja mäquiw sayt'asi, ucatsti Jesusan ucaruw maqhatäna. Jesusasti juparojj jisct'änwa: —¿Cuna lurañajjsa munta? —sasa. Juyqhusti sänwa: —Yatichiri, nayrat waliptjjañ munta —sasa. Ucjjarusti Jesusajj sänwa: —Sarjjam. Iyawsatam laycuw c'umaräjjta —sasa. Ucspachaw juyqhojj nayrat waliptjjäna, Jesusarusti arcjjaruwayjjaraquïnwa.\nReyin palaciopan sirvirinacan jilïripajj jupanacarojj yakha sutimpiw sutichäna Danielarojj, Beltsasar sasa; Ananiasarusti, Sadrac sasa, Misaelarusti Mesac sasaraqui; Azariasarusti, Abed-nego sasaraquiw sutichäna.\nMä urusti Débora sat warmejj qhitänwa jawsiri Barac sat chacharu jupasti Abinoam satan yokapawa. Aca Barac sat chachasti Cedes sat marcanjja Neftalí sat tribu taypinwa jacäna. Ucampis jawsayanisajj sänwa: —Israel marcan Diosapasti jumarojj aqham sasaw sistamjja: ‘Saram Tabor sat kolluru ucansti tunca waranka chachanaca tantacht'am Neftalí, Zabulón sat tribunkirinacata.\nMä urojja cunapachatï jupajj Nisroc sat diosapan templopana yupaychascäna ucqhasti, sarapjjänwa Adramelec, Sarezer sat yokanacapa, ucatsti jupar jiwayasinjja Ararat sat chekanacaruwa jaltjjapjjäna. Ucatjja jupa lantejj Esarhadón yokapawa reyëjjäna.\nJilïristi Ahola satänwa, (ucajj Samaria marcaruw uñtasi), cullacapasti Aholiba sataraquïnwa (ucasti Jerusalén marcaruw uñtasiraqui). Jupanacasti nayan warminacajjänwa, nayataquisti yokall wawanaca, uqhamaraqui imill wawanaca utjayarapipjjetänjja.\nJeremiasan arsüwinacapampi, luräwinacapampi: jupasti Hilcías jaken yokaparaquïnwa. Jeremiasajj sacerdotenac familiat jutirïnwa, jupanacasti Anatot sisqui uca marcan jacasipjjaraquïna, Benjamín tribun orakepana.\nSem chachan wawanacapasti Elam, Asur, Arfaxad, Lud, uqhamarac Aram ucanacänwa.\nUcatsti Persia marcanquir Artajerjes reyin apnakäwipansti mä cartwa jupar kellkapjjäna Bislam, Mitrídates, Tabeel sat chachanaca, uqhamarac mayni masinacapampiraqui. Uca cartasti arameo aruna kellkatänwa, ucata yakha aruru jakoquipatapampiraqui.\nFelipe, Bartolomé, Tomás, Mateo impuesto cobriri; Jacobo Alfeon yokapa; Tadeo, yakha sutipasti Lebeo sataraqui;\nAca marcanacatjjay acancapjjstanjja: Partia, Media, Elam, Mesopotamia, Judea, Capadocia, Ponto, Asia,\n“Tejón sata animalsti janiw mank'apjjätati, uca animalasti qhisthurïsquiwa, ucampisa janiw cayu sillunacapajj payaru jaljtatäquiti. Uca animalasti mä k'añu animalat uñt'atäñapawa.\n[1-2] Acanacawa Davidan yokapa yatiyirina arsutanacapajja, jupasti Jerusalenan reyipänwa: “¡Inamayaquiwa, inamayaquiwa! ¡Take cunas inamayaquiwa!”\nTatitusti Moisesarojj sänwa: “Jumasti apthapim ucqhapura acanacata: kokanacat ch'akqui uca resina, uña sat k'apquir kolla, suma incienso uqhamaraqui gálbano sat k'apquir kolla.\nJupaw jach'a kotu warawaranacsa luraraqui: Osa Mayor, Orión, Pléyades sat jach'a warawaranacsa luraraqui, aynacha tokenquir warawaranacsa uqhamaraqui.\nAca arunacarusti takeniw: “Waliquiw” sapjjäna. Ucatsti Estebanaruw ajllipjjäna, qhititejj iyawsañampi, Kollan Ajayumpi phokt'atäcänsa ucaru. Uqhamaraquiw Feliperu, Prócoro, Nicanor, Timón, Parmenas, Antioquianquir Nicolasampiru. Uca Nicolás chachajj jan judiöcasin, judionacan saräwipar cutiquipstanitänwa.\n“Nayätwa kalltasa tucuyasa, A, Z letranacjama. Cuntejj uñjcta ucanacsti mä libroru kellkam, ucatsti Asia tokenquiri pakallko iglesianacar apayam. Uca iglesianacasti acanacawa: Éfeso, Esmirna, Pérgamo, Tiatira, Sardis, Filadelfia uqhamarac Laodicea.”\nUcampis nayajj mä templwa jumataqui lurarapsma ucan jacañamataqui, mä utjäwi wiñay ucan jacañamataqui” sasa.\nUcatsti Jesusajj jupanacar jawsasinjja uñtasïwinac tok khanañchäna: —¿Cunjämaraqui supayasti jupapachparusti jakonucusispasti?


Bible in one year - Aymara Bible 1997 - August 25\nBookNum: 18 Chapter: 42 VerseStart: 17 VerseShouldHave: 16\n1. ¿Jumasti Leviatán sata jach'a ajjsarcañ animalarojj anzuelompi catjasmati? ¿Mä ñach'añampi lajjrapjja ñach'antasmati?\n2. ¿Mä ñach'añampi ch'amanïsmati nasapat ñach'antañataqui, uqhamaraqui laca anqha ch'aqhapata mä ganchompi chhokontañjja?\n3. ¿Jupasti jumarojj qhuyapt'ayasiñamataquiti achict'asiristamsti, uqhamaraqui suma arunacampiti achict'asiristamsti?\n4. ¿Jumasti juparojj juman wiñayataqui esclavomäñapataquiti arsuyaraquisma?\n5. ¿Jumajj jupampejj mä jisc'a jamach'impjamati anatasma? ¿Wawanacaman anatasiñanacapjamcha chinurt'asisma?\n6. ¿Alaquipa jakenacajj jupatjja negocio lurapjjaspati? ¿Jisc'a jisc'a jalanokasina aljapjjaspati?\n7. ¿Cuerpopsti flechanacampiti chhoksusma, uqhamaraqui p'ekepsa majjañampiti chhoksusma?\n8. Jumatejj juparu lokjjatasmajja, jan mayampisa armascañamataquiw nuwjiristamjja, ucatsti juparojj janiw mayampsa nuwcjjaraquismati.\n9. “Leviatán animalar uñjasaquiw qhitisa ajjsarañata jiwt'añ munaraquispajja.\n10. Maynitejj juparu coleraychejja, ucapachajj walwa colerasejja, janiw qhitisa jupampi nuwasiñjja muncaraquispati.\n11. ¿Maynitejj jupampi nuwasiña munaspa ucasti, jan cuna camacht'ataquiti mistunispa? ¡Janiw maynisa aca orakenjja jupampi nuwasirejj utjquiti!\n12. Cayunacapat parlañsa, uqhamaraqui jach'a ch'amapat parlañsa janiw amuct'cäti.\n13. ¿Qhitis cunatejj juparu imqui uca lip'ichipjja apakaspa, jan ucajj qhiticha juparu imjjatqui uca imañapjja maysat maysaru junsuspa?\n14. ¿Qhitisa uca ajjsarcañ nasa puntapjja, uqhama jach'a laca ch'aqhanacanïquipansa jist'araspa?\n15. Jiqhaninacapasti jach'a ch'aqhanacampi sekentatawa, uqhamaraqui kaljama ch'ollkheraquiwa.\n16. Sinti jac'apuraru sekentatawa, janiw uca chekjja thayas pascaraquispati,\n17. wali jac'aru c'anantatawa, janiw qhitisa jaljtaycaraquispati.\n18. Ujurt'asitanacapasa llijullijur uñtatawa, nayranacapasti cunjämatejj intejj jalsunisajj c'ajtejja uqhamaw khani.\n19. Nasa p'iyanacapatsti ninaw mistuni. Nina sanc'anacaw willisiniraqui.\n20. Nasapatsti jewk'ew mistuni, cunjämatejj mä wallakeri phuqhut mistojja uqhama.\n21. Samanapajja sanc'anacwa sartayi, nasa p'iyapatsti ninaw mistuniraqui.\n22. Cuncapajj wali ch'amaniwa, jupa nayrakatansti takeniw ajjsarayasipjjaraqui.\n23. Janchipasa cuerpopanjja wali kholuwa, umatatayasin thayt'ayata hierröcaspas uqhama jan pascaya ch'ollkheraquiwa.\n24. Chuymapasti kalar uñtata ch'ollkheraquiwa, q'iyañ kalaru uñtata ch'ollkheraquiwa.\n25. Cunapachatejj jupajj sartasi ucapachasti, diosanacasa chhuctawayjjapjjaquiwa, ajjsarañatwa qhathatipjjaraqui.\n26. Janiw espadasa, lanzasa, flechanacasa, nina mich'inacasa juparu nuwjañataquejj ch'amanïquiti.\n27. Jupataquejj hierrojj mä ch'illiwäcaspasa uqhamaquiwa, broncesa ñusantata maderäcaspas uqhamaquiwa,\n28. Flechanacasti janiw juparojj jaltayquiti, kalampi jakt'añasti jupataquejj mä jisc'a t'unampisa jakt'csna uqhamaquiwa.\n29. Mä hierrot lurat c'uphañampi c'uphantañas, jupataquejj mä sokosampi jawc'añjamaquiwa, flechanacan qhuyusisa saratap ist'asasti larusiwa.\n30. Katatnaktqui ucapachasti ñek'enjja sucanacwa jist'arawayaraqui, wali ari rejanacampisa jist'arcaspa uqhama.\n31. Jach'a kotsti mä phucjamacwa walljjtayi; kollanaca wallaquiyañ calderäcaspa uqhama.\n32. Umansti jank'o jopoko jist'arawayaraqui, c'ajquiri jank'o, kaka ñic'utanïcaspasa uqhama.\n33. Janiw jupjamajj aca orakenjja utjquiti; jan cunsa ajjsarañataqui lurataw jupajja.\n34. Jupat juc'ampi ch'amaninacarusa saycatascaquiwa. Take jach'a ajjsarcaña animalanacan jilïriparaquiw jupajja.”\n1. [1-2] Job chachajj Diosaruw take jan walt'añañacapa arsusiraquïna: “Nayajj yattwa jumajj take cunataquisa ch'amanïtama, janiw jumataquejj cunas jan lurañjamajj utjquiti.\n3. ¿Qhitïtsa nayajj juman jach'a cancañamata pächasiñataquejja, uqhamat pisi amuyt'a jakëtajja uñacht'ayañataquejja? Nayasti cuntejj jan amuyt'cäyäta ucanacatwa parlascäyätjja, muspharcaña yänacata, cunanacatejj jan amuyt'añjamäqui take ucanacatwa parlascäyätjja.\n4. Jumasti saraquistawa: ‘Ist'ita, nayasti parlañwa munsma; aca jisct'anacaru arsuniraquim’ sasa.\n5. Jichhacamasti nayajj jumatjja mayninacan parlatap tokecwa uñt'ayäsmajja, ucampis jichhajj naya quipcaw jumarojj uñcatsma.\n6. Ucatpï jichhajj chuymas usuta parlatanacajjatsa jumat jayana pisayastjja, lak'a khellaru kont'ata.”\n7. Uca arunaca Job chacharu sasinsti, Tatitojj Elifaz chacharuw parlaraquïna, ucatsti saraquïnwa: “Jumataquejj wali coleratätwa, uqhamaraqui uca pani amigomataquisa; jumanacajj janiw nayjjatjja cunatejj chekapäqui uca parlapctati, cunjämtejj Job sirvirejjajj parlqui uqhama.\n8. Jichhajj pakallko orko vacanacampi, pakallko orko ovejanacampi catupjjam, ucatsti Job sirvirejjaru uñjiri sarapjjam, ucatsti jumanacajj mä nact'ata sacrificio loktapjjaraquim pachpa jumanacataqui. Job sirvirejjaw jumanacataqui mayiraquini, nayasti jupan mayitapjja ist'araquïwa, jumanacarusti janiw ucatjja cuna ñankhanacsa lurapcaraquïmati, jumanacarojj mutuyañas waquiscchi ucasa, nayjjat jan chekaparu khanañchapjjatamata, cunjämatejj Job sirvirejjajj khanañchänjja uqhama.”\n9. Ucatsti Elifazampi, Bildadampi, Zofar chachampejj cunjämarutejj Tatitojj siscatayna uqhamarjamaw phokhapjjäna, Tatitusti Job chachan mayitapjja ist'araquïnwa.\n10. Job chachan amigonacapataqui mayitapatsti, Diosajj Job chacharojj nayra kamir cancañapwa wasitat cuttayjjäna, ucat juc'ampisa nayra kamir cancañapat sipanjja pä uqhampwa cuttayjjäna.\n11. Ucatsti take jilanacapawa jupar uñjirejj sarapjjäna, uqhamaraqui cullacanacapasa, amigonacapasa, nayra tiempo uñt'ata jakenacasa, ucatsti utapanjja mä jach'a mank'äwi lurapjjaraquïna. Job chachan take t'akhesitanacapatsti chuymachapjjänwa, cuna t'akhesiñanactejj Tatitojj jupjjaru apayancatayna take ucanacata; jupanacatsti sapa mayniraquiwa mä kawkha kollke churapjjäna, uqhamaraqui mä kori anillompi cuna.\n12. Diosasti Job chacharojj juc'ampwa bendisjjaraquïna nayra maranacat sipansa. Ovejanacapasti tunca pusini warankäjjänwa, camellonacapasti sojjta warankaraqui, waranka yuntanacani, uqhamaraqui waranka kachu asnonacani cunäjjaraquïnwa.\n13. Ucjjarusti tunca pusini yokanacanëjjaraquïnwa, quimsa phuchanacani cuna.\n14. Jilïri phuchaparusti Jemima sasaw sutichäna, ucjjaru phuchaparusti Cesia sasaraqui, quimsïri phucharusti Keren-hapuc sasaw suticharaquïna.\n15. Aca orakpachansti janipuniw Job chachan phuchanacapjama wali suma uñnakt'ani warminacajj utjcänti. Awquipasti uca phuchanacaparojj jilanacapampi chicwa take yänaca churjjaraquïna.\n16. [16-17] Uca khepatsti Job chachajj pataca pusi tuncani marampwa jacascäna, wawanacaparusa uñjasiwaycaraquïnwa, allchhinacan allchhinacapcama. Ucatsti Job chachajj wali chuymaniwa jiwjjäna, walja maranaca jacasaraqui.\n17. Jamasat jake masipjjat parlirirojj amuct'ayäwa; uñch'uquisir jakempiru, jach'a jach'a tucurimpirojj janiw alekac uñcatcäti.\n5. Asqui jakenacaruw nayajj uñtä, nayamp chic jacapjjañapataqui; chekap sarnaker jakequiw loktitani.\n6. Sallkantañamp sarnaker jakejj janiw utajjan jaccaniti; ¡c'arinac parlir jakejj janiw nayrakatajjan acht'caniti!\n7. Ñankha lurir jakenacarojj sapa willjtaw amuct'ayä, jan wali jakenacarojj Tatitun marcapat jakonucü.\n8. Vinomp machjasiñarojj jan uñtamti, ¡suma wilarascatapata, copana suma khantascatapatsa, uqhamarac suma koñaqui umt'añjamätapatsa!\n31. Ucampis tucuyarojja mä catarjamawa achjasina wali usuyasi;\n32. ucatsti jan uñjañanacwa uñjayaractam, uqhamarac lup'iyaractam, jan parlañanaca parlayaractam.\n33. Jach'a kota taypinccasmasa, jan ucajj mä jach'a lawa puntanccasmasa uqhamawa amuyasïtajja,\n34. ucatsti sätawa: “Nuwapjjetuwa, ucatsti janiw usquituti; jawk'apjjetuwa, janiw amuyascti, ucampis iquit sartasinjja wastataw juc'amp vino thakeri sarä” sasa.\n35. Jichhajj cuna jisct'anactï apayanipquistas ucanacaruw arusjjataña munaracta. Chekpachansa mä jaketaquejj asquiw jan casarasiñapajja.\n1 Corintios 7:1-19\n1. Ucampis sinti wachoka jucha luraña utjatap laycojja, sapa mayniw warminïñapa uqhamaraqui sapa mayni warmiraquiw chachanïñapa.\n2. Chachasti warmipampejja chachjamajj take luräwinacapwa phokhañapa, warmisa warmjamaraquiwa chachapampejj take luräwinacapsa phokhañaparaqui.\n3. Warminjj janiw janchipajj jupancjjeti jan ucasti chachapancjjewa, uqhamarac chachasa janiraquiw janchipajja jupancjjeti jan ucasti warmipancjjaraquiwa.\n4. Jan maynis maynis “janiw” sasipjjamti, jan ucasti oración lurañ laycu, jumanac pura arust'asipjjasma mä tiempo jan jac'asiñataqui ucqhaquiw “janiw” sasipjjasmajja. Uca pasatatsti wasitatwa jumanacajj juntasjjapjjañama, inampis maynejj janchipar jan atipirjamäsajj Supayampi yant'atajja juchar purispa.\n5. Acsti sapjjsmawa mä ewjja aruqui, janiw acajj mä camachïquiti.\n6. Nayajj muniristwa sapa maynis nayjamäñapa, ucampis Diosajj janiw sapa maynirus uqham uchquistuti jan ucasti sapa maynis jak jakëtanwa.\n7. Solteronacampiru ijmanacampirojj saractwa, asquïspawa jan casarasisaqui nayjam sarnakapjjañapa.\n8. Ucampis jupanacajj jan jucharu atipjirjamäpcchi ucanacajj casarasipjjpan. Asquiw casarasjjañajja juchampi atipjayasiñat sipana.\n9. Qhitinacatejj casadöjjapjje ucanacarojj sistwa warmejj jan chachaparojj apanucpati. Acasti Diosan camachipawa, janiw nayan arojjaquïquiti.\n10. Ucampis mä warmitejj chachapar apanucu ucajja, sapaquiw jacjjañapa, jan ucajj pachpa chachapampiw wasitat chicjjañapa. Uqhamaraqui chachajj janiw warmipampejj jaljtañapäquiti.\n11. Mayninacarusti saractwa nayan pachpa ewjja arojja, janiw ucajj Diosan camachipäquiti: Mä jilatantejj warmipajj jan iyawsirïcchi, ucampis warmejj waliqui jacascchi uca chachampi ucajja, uca jilatajj janiw warmipampejj jaljtañapäquiti.\n12. Uqhamarac mä cullacantejj chachapajj jan iyawsirïcchejja, ucampis chachajj uca warmimpi jacañataquejj take chuymäscchi ucajja, uca cullacasti janiw chachapampejj jaljtañapäquiti.\n13. Jan iyawsiri chachasti, iyawsiri warmimpi casadötap laycuwa Diosar catuyatäjje. Uqhamaraquiw jan iyawsiri warmisa, iyawsiri chachampi jacatap laycuwa Diosar catuyatäjjaraqui. Jan uqhamäcaspa ucqhajja wawanacamajj jan iyawsiri jakenacan wawanacapjamaquïspawa, ucampis jichhajj uca wawanacajj Diosar catuyatäjjaraquiwa.\n14. Ucampis jan iyawsiri chachajj jan ucajj jan iyawsiri warmisa, mä iyawsiri chachatjja jan ucajj mä iyawsiri warmitsa jaljtañpun munchi ucajj jaljtascpan sam. Ucatsti jilatasa jan ucajj cullacasa librëjjewa, Diosajj samarat sarnakañaru jawsatap laycu.\n15. Iyawsiri warmi, ¿cunjämatsa jumajj yatta jan iyawsiri chachamaru khespiyañjja? Uqhamaraqui iyawsiri chacha, ¿cunjämatsa jumajj yatta jan iyawsiri warmimaru khespiyañjja?\n16. Cunjämäscpansaya, cunjämtejj Tatitojj churqui uqhamwa maynejj jacañapa, ucatsti cunjämarutï Diosajj jupar jicjjatqui uqhamwa jacañaparaqui. Uqhamaracwa yatichtjja take iglesianacansa.\n17. Diosatejj mayniru jawscän ucqhajja circuncidatächïna ucajja, uqhamaquïscpan. Maynitejj jan circuncidatäcchïna ucajj jan circuncidatäpanti.\n18. Janiw waquisquiti circuncidatäñas jan circuncidatäñasa. Ucampis Diosan munañapa phokhañaw asquejja.


Ezequiel 22 - Holy Bible [Aymara Bible 1997] - (Eze 22)\n“Jumasti chacha, jake jiwayiri marcataquiw jichhajj arsüta. Cuna ajjtascañ luräwinactejj lurapqui take ucanacatwa juchañchäta.\nUcatsti jupanacarojj saraquïtawa: ‘Aqham siw Tatitojja: Jakenacamar jiwarayir marca, k'añuchasiñatac c'ari diosanac lurasir marca, ¡horasamajj niyaw purinjje!\nJake jiwayatanacamampisti juc'ampiwa juchañchjastajja, cuna c'ari diosanactejj lurascta ucanacampisti k'añuchasiractawa; horasaman puriñapsti niya jac'achasiyaniractawa, urunacaman puriniñapsa jac'achayaniractawa. Uqhamapï jichhajj nayajj yakha marcanacampi jisc'achjayämajja, take yakha marcanacampiw larusiyaraquïma.\nJac'anquiri marcanacasa, jayanquiri marcanacasa jumatjja larusipjjätamwa, yakha diosanacani wali aytat marca, jan wali sarnaker marca.\nIsrael marcan apnakerinacapasti ucancaraquiwa, jupanacasti juma taypinarac jacapjjaraqui, jakenacsti kawkhtejj munapqui ucqhwa jiwarayapjjaraqui.\nNayan kollan chekanacajjasti janiw suma uñjatäquiti, samarañ urunacajjsa janiw imapcaraquiti.\nYakhepa jakenacamasti, c'arinac parlapjjatap laycojja juchanïpjjewa mayninacan jiwaratanacapatjja; cuna jach'a mank'äwinacatejj kollu patanacan utjqui uca c'ari diosanacar yupaychasina, uca mank'äwinacarusa sarapjjaraquiwa, ajjtascañanaca lurapjjaraqui.\nYakhepa jakenacasti pachpa awquipan warmipampiw jucha lurañan sarnakapjjaraqui, jan ucajj pachpa warmipampisa cunapachatejj phajjsi wilapampïsipqui ucapacha.\nYakhepa jakenacasti yakha jakenacan warminacapampiw sarnakapjjaraqui, yakhepanacasti pachpa yojjch'anacapampiraqui, yakhepanacasti prima cullacanacaparuw waynakapjjaraqui.\nYakhepa jakenacamasti kollke catokasipjjaraqui jake masiparu jiwayañataqui. Kollksa waljaptayañanacaru uqhamaraqui walja interesanwa mayt'apjjaraqui, jake masinacaparusti t'akhesiyasaraquiwa, irnakayapjje, nayatsti armasipjjaraquiwa. Naya Tatituw ucjja arsta.\n‘Jakenacaru uqhama inaqui irnakayatamatsa, jupanacaru jiwarayatamatsa, nayajj wali coleratätwa.\nCunapachatejj nayajj jumaru wayt'cäma ucapachajj jan lup'imti naya toke sayt'asiñjja. Naya Tatituw ucjja arsta, arsutajj-jjarusti phokharaquïwa.\nTake marcanacaruw ananucuraquïma, take tokeruwa ananucuraquïma, k'añunacamatsa k'alwa k'omachsuraquïma;\nyakha marcanac nayrakatanjja jan walwa uñjasiyitäta, ucampisa jumajj yatiraquïtawa nayan Tatitütajja’ ” sasa.\n“Israel marcajj nayataquejja, jan cunatac sirviri cobre jilt'ajj waranucusquejj uqhamawa, jan ucajj estaño, hierro, plomo, plata, ucanacajj nina hornoru warantasquejja uqhamawa.\nUcatpï naya Tatitojj sistjja: Jumanacasti cunjämtejj mä jan cunatac sirviri jilt'aru tucupjjtajja, jichhasti Jerusalén marca taypiruw tantacht'apjjäma.\nCunjämatejj kollkesa, cobresa, hierrosa, plomosa, estañosa juntpacha mä hornoru warantatajja, ucatsti ninajj ucan naccatayatajja uca metalanaca umatatayañataqui, uqhamaracwa nayajj colerasiñajjanjja, jumanacarojj mayjaru tantacht'apjjäma, ucatsti k'ala umatatayañataquiw uchapjjaraquïma.\nJïsa, nayajj colerasiñ ninajjwa aktayäjja, jumanacarusti marca taypin naqhantatäñataquiw tantacht'apjjaraquïma.\nCunjämatejj kollquejj ninanjja umatatejja, jumanacajj uqhamaraquiw marca taypin umatatayatäpjjäta, uqhamatwa jumanacajj yatipjjäta naya Tatitojj colerasiñajj jumanac toke wartanitajja” sasa.\n“Jumasti, chacha, Israel marcarojj saraquim: ‘Jumajj mä mutuyata marcätawa, jan jallu puriñampi uqhamaraqui jan umas utjañampi mutuyatätawa,\nmarca apnakerinacamasa leonanacjama catutanacaparus wararisin wicanukapquejja uqhamäpjjewa, orakepansti jakenacaruw mank'antapjje, take imasitanacapsa, kamir cancañapsa lunthatanipjjaraquiwa, walja warminacaruw ijma uñjasiyapjjaraqui.\nSacerdotenacasa, aca marcanjja nayan yatichäwinacajj-jja maysaruw k'ewipjje, cunatejj nayataquejj kollanäqui ucanacsti taquisipjjaraquiwa, janiraquiw jakenacarus cunatejj asquïqui, uqhamaraqui cunatejj jan asquïqui ucsa yatichapcaraquiti. Nayan samaraña urunacajjarusa janiw yäkapcaraquiti, janiraquiw nayarojj jach'añchapcaraquitusa.\nAca marcan jilïrinacapasti, cunjämatejj kamakenacajj catutanacapjja jisc'a jisc'a wicanokapjjejja uqhamäpjjaraquiwa, wila wartañataquisa, jakenaca jiwarayañataquisa janc'aquïpjjaraquiwa, kamiriptañacwa munasipcaraqui.\nProfetanacasti cunatejj chekapäqui ucjja imantapjjewa, cunjämatejj mä jakejj perkjja jank'ot pintsojja uqhama; jupanacasti unañchäwinacsa uñjapcaspa uqhamwa parlapjje, uca parlatanacapasti inamaya c'ariquiraquiwa. Jupanacasti nayan sutejjaruw parlapjjaraqui ucampisa janiw nayajj jupanacaru cunsa parlcti.\nNayasti uca jakenac taypinjja thakaraquïyätwa mayni asqui jake aca marcataqui mä cuna ascsa lurañapataqui, nayarusa achict'añapataqui jan aca marca t'unjañajjataqui, ucampisa uca jakjja janiw jicjjatcti.\nUcatwa nayajj mutuyäwejja apayantjja, take jupanacjjaru, colerasiñajjsti mä ninjamwa wartaniractjja, ucampiwa jupanacarojj t'unjaracta, uqhamat sarnakäwinacapat wayt'asa. Naya Tatituw ucjja arsta.’ ”


Génesis 5 QA97 - Acaw Adanan wawanacapan listapajja: - Bible Search\n1Acaw Adanan wawanacapan listapajja: Cunapachatejj Diosajj jakeru usccäna ucapachajj jupar uñtasitwa uscüna. 2Chacha, warmi uscüna, ucatsti bendiciraquïnwa. Cuna urutejj Diosajj jakeru usccäna ucapachajj sänwa: “Jake” sasa.\n3Adanasti pataca quimsa tuncani maranïnwa cunapachatejj wawapajj nascäna ucapachajja, uca wawapasti jupa quipcaquipunïnwa, Set sasaraquiw sutichäna. 4Ucjjarusti Adanajj quimsakallk pataca marampwa jacascäna, ucatsti yokall wawa, imill wawaw utjarapiraquïna, 5junturusti llätunc pataca quimsatuncani maranacaraquiw jacäna. Ucapacharaquiw jiwjjäna.\n6Set chachasti pataca pheskani maraniraquïnwa, cunapachatejj Enós sat wawapajj nascän ucapachajja. 7Uca khepatsti Set chachajj quimsakallk pataca pakallkoni marampwa jacascäna, yokall wawani, imill wawaniraquïnwa. 8Uqhamasti Set chachajj llätunc pataca tunca payani maranacaw jacäna. Ucapachaw jiwjjaraquïna.\n9Enosasti llätunc tunca maranïnwa cunapachatejj Cainán wawapajj nascän ucapachajja. 10Uca khepatsti Enosajj quimsakallk pataca tunca pheskan marampwa jacascäna, ucatsti yokall wawani, imill wawaniraquïnwa. 11Takpachasti llätunc pataca pheskan maraw jacaraquïna. Ucapachaw jiwjjaraquïna.\n12Cainán chachasti pakallk tunc maranïnwa, cunapachatejj Mahalaleel wawapajj nascän ucapachajja. 13Uca khepatsti Cainanajj quimsakallk pataca pusi tunc marampwa jacascäna, ucatsti yokall wawani, imill wawanacaniraquïnwa. 14Junturusti llätunc pataca tuncani maranacaw jacäna. Ucapachaw jiwjjaraquïna.\n15Mahalaleelasti sojjta tunc pheskan maranïnwa, cunapachatejj Jared sat wawapajj nascän ucapachajja. 16Uca khepatsti, Mahalaleelajj quimsakallk pataca quimsa tuncani marampwa jacascäna, ucatsti yokall wawanacani, imill wawanacaniraquïnwa. 17Uqhamasti quimsakallk pataca llätunc tunca pheskan maranacaw jacäna. Ucapachaw jiwjjaraquïna.\n18Jaredasti pataca sojjta tunc payan maranïnwa, cunapachatejj Enoc wawapajj nascän ucqhajja. 19Uca khepatsti Jaredajj quimsakallk pataca marampwa jacascäna, ucatsti yokanacani, phuchanacaniraquïnwa. 20Uqhamasti llätunc pataca sojjta tunc payan maranacaw junturojj jacäna. Ucapachaw jiwjjaraquïna.\n21Enoc chachasti sojjta tunc pheskan maranïnwa, cunapachatejj Matusalén wawapajj nascän ucapachajja. 22Enocasti Diosan munañaparjamapuniw sarnakäna. Matusalenan nacitapatsti, Enocajj quimsa pataca maranacampwa jacascäna, yokanacani, phuchanacani cuna. 23Junturusti quimsa pataca sojjta tunc pheskan maranacaw jacäna. 24Enocajj Diosan munañaparjam sarnakatapatjja, mä uruw chhaktjjäna, Diosaraquiw juparojj irpasjjatayna.\n25Matusalenasti pataca quimsakallk tunc pakallkoni maranacanïnwa cunapachatejj Lamec wawapajj nascän ucapachajja. 26Uca khepatsti Matusalenajj pakallk pataca quimsakallk tunc payan marampwa jacascäna, yokanacani, phuchanacani cuna. 27Uqhamasti junturojj llätunc pataca sojjta tunc llätuncani maranacaw jacäna. Ucapachaw jiwjjaraquïna.\n28Lamecasti pataca quimsakallk tunc payan maranïnwa cunapachatejj wawapajj nascän ucqhajja, 29uca wawaparusti Noé sasaw sutichäna, saraquïnwa: “Tatitu Diosaw aca orakerojj maldici, yapuchañasataquisti wali ch'ama tucuñasawa; ucampis aca wawaw samarayistani” sasa. 30Noen nacitapatsti, Lamecajj pheska pataca llätunc tunc pheskan maranacampwa jacascäna, yokanacani, phuchanacani cuna. 31Uqhamasti takpachajj pakallk pataca pakallk tunc pakallkoni maranacaw jacäna. Ucapachaw jiwjjaraquïna.\n32Noesti pheska pataca maranacanëjjänwa cunapachatejj Sem, Cam, uqhamarac Jafet wawanacapajj nascän ucqhajja.


2 Crónicas 5 - Holy Bible [Aymara Bible 1997] - (2Cró 5)\nUcatsti cunapachatï take luräwinacajj tucuyatäjjäna, Salomonajj cunanactejj Tatitun templopataqui luraycäna ucqhajja, Salomonajj korita, kollketa, lurata yänacjja Diosan templopana imatäñapataquiw apayjjäna, uca korisa kollkesa, David awquipajj Tatitur loktawaycäna ucänwa.\nUcatsti Salomonajj Jerusalenanjja tantachänwa Israelanquir jilïri jakenaca, tribunacan take jilïrinacaparu, uqhamarac israelitanacan familianacapan jilïrinacaparu, Tatitun arust'äwi arcapa apjjañataqui Sión sata Davidan Marcapata.\nJach'a fiesta urunsti, marata pakallko phajjsi sarakataruw Salomón reyimpi take israelitanacajja tantachasipjjäna.\nIsraelanquir take jilïri jakenacajj purinipjjänwa, ucatsti levitanacajj Diosampi arust'äwiru mantata arcjja apjjarupjjänwa,\nucatsti apapjjänwa sacerdotenacampi, levitanacampi Diosampi Jiquisiñ Carpamppacha, uqhamarac ucan utjir take kollana yänacapamppacha.\nSalomón reyimpi, uqhamarac take israelit jakenacajj tantachasipcäna ucanacajja, Diosampi arust'äwiru mantata arca nayräjjanjja sacrificionacwa loktapjjäna walja ovejanaca, orko vacanaca jan jact'añjama.\nUcatjja sacerdotenacajja Tatitun arust'äwiru mantat arcapjja apjjapjjänwa, templo mankhëjjaru, kollanansa Kollanapa Chekaru, chhekhaninaca mankharu.\nUcanacan chhekhanacapasti arca patjjaru janatatatänwa, patjjata arcaru imjjatasina, uqhamarac lawa callañanacapamppacharu.\nUca lawa callañanacapasti wali jach'anacänwa, puntanacapasti Kollana Chekatpachwa uñstäna, kollanansa Kollanapa Chekar nayräjjata, ankäjjatjja janis uñstcchïna ucasa; uqhamawa kheparawayi jichhürcama.\nUca arcansti Moisesajj Horeb chekana kalat lurat pä tablanacaru kellkcäna ucanacaw uchatäna, Tatitojj arust'äwi tablanaca israelitanacampi lurcäna cunapachatï Egiptot mistunipcäna ucapacha.\nSacerdotenacajj Kollana Chekatjja mistunjjapjjänwa. Takpacha sacerdotenacajj ucancapcäna ucanacasti, k'omachasipjjänwa jupanacar ucancañajj cunjämarutï wact'cäna ucanacaru jan yäkasa.\nTake k'ochuri levitanacasa, Asaf, Hemán, uqhamarac Jedutún ucanacajja wawanacapamppacha, familianacapampisa ucan sayt'atäpjjänwa lino isimpi isthapita, altarata inti jalanta tokena. Jupanacanjja utjänwa platillonaca, salterionaca, uqhamarac arpanaca. Jupanacamp chicasti pataca pä tuncani sacerdotenacaw trompetanaca phusiri utjapjjäna.\nUca kenaya phokhantatap laycusti sacerdotenacajja, janiw juc'amp kheparañ muncjjapjjänti Tatitur yupaychañataqui, Tatitun jach'a cancañapajj templor phokt'atap laycu.


1 Timoteo 3 - Holy Bible [Aymara Bible 1997] - (1Ti 3)\nAcajj chekawa: “Maynitejj iglesian mä jilirïña munchi ucajja, uca luräwejj wali sumawa.”\nUcatpï cawquïritejj obispöchi ucajja, jan qhitins camscayaw jacañapa. Mä sapa warmini, mä suma jacañan jacañapawa, take amuyt'ampi uqhamarac respetompi. Utapar sart'irinac catokañataquejja waquicht'atäñapawa, yatichañataquis asquïñaparaqui.\nJaniraquiw machirïñapäquisa, qhitimpis ch'ajjwirïñapäquiti, janiraquiw lunthatatampi jicjjatat kollks munañapäquiti. Antisas qhuyapayasirïñapawa, takenimpis suman jacañapa, janiraquiw kollke chuymäñapäquiti.\nUtapjja sum apnakañapa, wawanacaparus ist'asirïña ajjsart'aña yatichañapawa.\nUcampis maynitejj utapjja jan sum apnakañ yatcchi ucajja, ¿cunjämrac Diosan iglesiap sum apnakaspasti?\nObispojj janiw mä machak iyawsirïñapäquiti jan jach'a jach'a tucuscañapataqui, jan Supayjama pachpa juchañchäwiru aynacht'ascañapataqui.\nJan iyawsirïpqui ucanacampis respetatäñaparaquiwa, jan cuna p'enkaru tincuscañapataqui, ni Supayan sipitaparusa jalt'ascañapataqui.\nUca pachparaquiw diacononacajj suman uñjat chachanacäpjjañapa; arsutaparojj phokhañaparaquiwa, janiraquiw machjasiñapäquiti, janiraquiw lunthatatampi jicjjatat kollksa munañapäcaraquiti.\nIyawsäwi toket khanañchatäquis ucjja sum catjjäsiñaparaquiwa, k'oma chuymanïñaparaquiwa.\nNayrakatajj yant'atäpjjañapawa, ucat jan cuna juchanïpcchi ucajja, diácono cancañjj luraspawa.\nUca pachparaquiw warminacas respetompi sarnakapjjañapa, jan arunac apnakeriraqui, suma amuyumpi sarnakasa, take cunans chekap lurasaraqui.\nMä diaconojj mä sapa warminiquïñapawa, uqhamarac wawanacaparusa, utapanquirirusa sum apnakañapawa.\nLuräwinacap sum phokheri diaconojja asquit uñt'atawa, Tatit Jesucristoru iyawsatapatsa takpach iyawsañampiraquiw parli.\nJanc'aquiw jutañ munta jumar uñjiri; ucampis acjja kellkansmawa,\nJaniw Diosar arcäwisana imantatäqui ucatjja payachasiñajj utjquiti, ucasti wali jach'awa: Diosajj jaker tucusaw uñstawayi; jupajj Ajayunsa asquit khanañchataraquiwa, angelanacansa uñjataraquiwa. Marcanacarojj yatiyatawa, aca orakpachanjja iyawsataraqui, alajjpachansa catokataraqui.


Sartasirinakax amuyumpiw sarnaqapxañapa, Quintanaruw katuntañatak thaqhapxäxa sasaw tata Murillox arsuwiyi\nArturo Murillo, Marka Apnaqañ Kamana (Jamuqa: Llika)\nArturo Murillow machaq Marka Apnaqir Kamanaxa. Jupar utt’ayawiyapxi ukatatx pä amuyup uñt’ayawiyi: nayra Jilïr Irpirir Yanapir Kamanaruw katuntañatak thaqhatäni, Juan Ramón Quintanaru, sartasirinakax amuyumpiw sarnaqapxañapa, khithinakati irpirinakar jan walt’ayapki jupanakaxa sasaw sawiyi.\nJach’unakampiw jank’ak tantachasïxa, wakiski ukhamarjamaw lurapxañap mayïxa (…) Juan Ramón Quintanaruw katuntañatak thaqhapxäxa ¿Kunats katuntapxäxa? Uywjamax jaqir jiwayaski ukata” sasaw tata Murillox yatiyirinakar sawiyi.\nQuintanamp Raúl García Linerampiw, Álvaro García Linera nayra Sullka Irpirin jilapa, markasx Jeanine Añezan irptatap jan walt’ayañatakix markachirinakar sartasiyasipki, Jeanine Añezax Moralesamp García Lineramp senadoranakan irpiripamp diputadonakan irpiripamp irptañ jaytjawayxapxi ukatatw jilïr Irpirjam mantawiyi sasaw Murillox arsuwiyi.\nQuintanax markasankaskakiwa, sartasitapatw juparux mutuñ utar jist’antatäni, jupax Moralesan masipawa sasaw sawiyi.\n“Khithiti ch’amamp sartasiñ munkan ukax qharürut uksarux amuyump sarnaqpan” sasaw sawiyi./RAR


Lucas 2 - Holy Bible [Aymara Bible 1997] - (Luc 2)\nQhaya urunacansti Augusto Cesaraw mä ley mistuyäna, jupajj apnakqui take uca marcanacana mä jacthapïwejj aptasiñapataqui.\nAca nayrakat jacthapïwisti, Cireniojj Siria marca apnakcäna uca urunacanwa lurasïna.\nSapakat mayniraquiw marcaparcama kellkayasiri sarapjjañapäna.\nUcatwa Joseajj Galileanquiri Nazaret marcata mistusinjja Judea tokeruw saräna Belén marcaru, cawqhantejj Davidajj nascatayna ucaru, Joseasti Davidan familiapat jutirïtap laycu.\nJupasti qhitimpitï casarasiñatac parlatäcän uca Mariampiw saräna Belén marcaru ucan kellkayasiri, Mariasti usurëjjänwa.\nJupanac Belenancquïpanwa, Marian usjjañap horasajj purinjjäna.\nUcat jupajj tayna yokall wawap wawachasïna, ucatsti wawa isinacamp q'irt'asaw mä uywa mank'añawjaru ict'ayäna, korpachasiñajj jupanacatac jan utjatap laycu.\nBelén jac'ansti awatirinacaw utjäna, jupanacasti pampan arumajj ovejanacap uñjasipcäna.\nUcatsti mayac acatjamat Tatitun mä angelapajj jupanacar uñstäna, Tatitun khanapasti jupanacaruw muyuntäna, ucatsti wal ajjsarapjjäna.\nAngelasti jupanacarojj sänwa: —Jan ajjsarapjjamti, suma yatiyäwinac apanta, acasti take marcpachataqui wali cusisiñäniwa.\nJichhürojj jumanacataqui mä Khespiyiriw naci, Davidan marcapana, ucasti CRISTO Tatituwa.\nAcäniw chimpojja, jumanacajj wawarojj wawa isinacamp q'irt'atwa mä uywa mank'añawjan iquisquir jicjjatapjjäta —sasa.\nUcspachaw uca angelamp chicajj alajjpach walja angelanacajj uñstäna. Ucanacasti Diosaruw yupaychapjjäna aqham sasa:\n“¡Diosajj jach'añchatäpan alajjpachanacanjja. Aca orakensti sumancañaraqui utjpan qhuyapayasiñapat cusisipqui uca jakenac taypina!”\nAngelanacan alajjpacharu cutt'jjapjjatapatsti, awatirinacajj maynit maynicamaw parlaquipasipjjäna aqham sasa: —Jichhajj sarañäniya Belenaru cunatï pascatayna, uqhamarac cuntï Tatitojj yatiyquistu uc yatjjatiri —sasa.\nJupanacasti janc'aquiw sarapjjäna, ucat Mariampir Joseampiru jicjjatapjjäna, asu wawarusti uywa mank'añawjana iquisquir jicjjatapjjaraquïna.\nUc uñjasinsti, cuntï angelajj wawatjja jupanacar siscataynas ucwa yatiyapjjäna.\nTake ist'irinacasti muspharasipjjänwa awatirinacan jupanacar sapjjatapata.\nUcampisa Mariajj take acanacjja wal lup'isaw chuymaparu imäna.\nAwatirinacasti, take cuntï ist'apcatayna uqhamarac uñjapcataynas ucanacat Diosar jach'achasa, uqhamarac jupar yupaychasaw cuttjjapjjäna, cunjämtï jupanacar satäcän uqhamarjama phokhasitap laycu.\nQuimsakallko uru sarakatarusti wawarojj circuncidapjjänwa, ucatsti JESÚS sasaw sutichapjjäna, cunjämtï angelajj Mariarojj siscatayna, janïra usurïcän uca nayräjja, uqhamarjama.\nMoisesan leyinacaparjama jupanacan k'omachasïwi urunacapa phokhasjjëpansti, wawarojj Jerusalén marcaruw apjjapjjäna Tatitur uñstayañataqui.\nAcsti lurapjjänwa cunjämtï Tatitun arunacapajj kellkatäqui: “Take tayna yokall wawa nacirejja Tatitutac yakhachatäniwa” sisqui ucarjama.\nJupanacajj sarapjjänwa sacrificio loktiri, cunjämtï Tatitun leyipajj sisqui uqhamarjama: “Pä paloma jan ucajja pä khorucut apapjjañapäna.”\nQhaya urunacansti Jerusalén marcan mä chachaw utjäna Simeón sutini. Jupasti wali suma jakënwa, Diosaru, suyt'ascaraquïnwa Israel marcan khespiyäwipa. Kollan Ajayuw jupampiraquïna,\nucaraquiw juparojj yatiyaraquïna Cristor uñjañcama jupan jan jiwañapjja.\nAca chachasti Kollan Ajayun irpataw templor sari. Jesusarusti awquinacapajj temploruw apanipjjäna, cunjämtï leyinjj siscäna ucar phokhañataqui.\nSimeonasti amparapar ichjjarusisinjja Diosaruw yupaychäna:\n“Tata, jichhacuchaw cusisita jiwjjä. Cuntejj sirvirimarojj arsctas uca arunacamarojj phokjjtawa.\nNayrajjampiw Khespiyirirojj uñjta.\nJuparusti take jakenac nayrakataruw uchtajja.\nJuparaquiw take marcanacar khantir khanajja, jupäniw Israel marcamaru jach'ar aptirejja” sasa.\nJoseampi Jesusan taycapampisti wal muspharasipjjäna Simeonan uqham uca wawat arsutapata.\nUcat Simeonajj wawarojj bendicïna, Jesusan taycaparusti saraquïnwa: —Amuyam, aca wawajj Israelan waljaninacan tincupjjañapataquiwa, jan ucajj sartasipjjañapataqui uchatawa. Jupasti mä unañcharaquïniwa, waljani jan jupar catokapjjatapatjja.\nUqhamatwa cuntejj sapakat maynejj chuymapan lup'qui ucajj yatisini. Jumataquisti take acanacajj wali llaquisiñäniwa.\nUcancascaraquïnwa Ana sata mä profetisa warmejja. Jupasti Aser sat tribut jutiri Fanuel chachan phuchapänwa, jupasti wali chuymanëjjaraquïnwa. Anasti wawa tawakpachaw casarasitayna, ucatsti pakallko maraquiw chachapampejj jacatayna.\nJichhasti quimsakallk tunca pusini maranëjjänwa uca viudajja. Jupasti templotjja janiw misturïcänti, jan ucasti arumay uruwa Tatitur sirvïna ayunonaca, oracionanac lurasa.\nAnasti uca quicpa horasanwa uñstanïna; ucat Diosar yuspagarasin Jesús wawat parlañ kallti take qhitinacatï Jerusalén marcan khespiyasiñapa suyt'asipcän ucanacaru.\nTake cuntï jupanacajj Tatitun leyiparjama phokhapcäna ucatjja, Galilearuw cutjjapjjäna Nazaret marcaparu.\nWawasti jiltänwa ch'amansa, yatiñansa, Diosasti wal juparojj bendiciraquïna.\nAwquinacapasti sapa maraw Jerusalenaru sarapjjerïna Pascua fiestaru.\nCunapachatï Jesusajj tunca payani mara phokjjäna ucqhasti, Jerusalén marcaruw sarapjjäna uca fiestan luräwinacaparjama.\nFiesta tucuyjjëpansti jupanacajj cutjjapjjänwa, ucampis Jesusajj pachpa Jerusalén marcaruw kheparäna, janiraquiw taycapasa ni Joseasa ucjja amuyapcänti.\n“Jesusajj jakenacamp chicaw sarjjpacha” sasaw jupanacajj mä uru sara sarapjje; ucatsti familianacapa uqhamarac uñt'atanaca taypin thaktapjje, ucampis Jesusajj janiw ucanccänti.\nJan jicjjatjjasinsti ucspachaw jupanacajj Jerusalenaru thaktiri cuttanipjjäna.\nUcatsti quimsür pasatatwa juparojj templon ley yatichirinac taypin kont'atäsquiri jicjjatapjjäna, jupanacaru ist'asquiri uqhamarac jisct'asquiri.\nTake jupar ist'irinacasti walpun muspharasipjjäna jupan yatiñapatjja uqhamarac jisct'anacar arusjjatatapatsa.\nAwquipampi taycapampisti jupar uñjasajj wal muspharapjjäna, ucat taycapajj säna: —¡Ay wawa! ¿Cunatarac uqham lurapjjestasti? Awquimampi nayampejj wali llact'ataw thakasipjjsma —sasa.\nUcat Jesusajj jupanacar säna: —¿Cunatarac nayarusti thakapjjestasti? ¿Janit yatipcta nayajj Awquejjan utapancañajj-jja? —sasa.\nUcampis jupanacajj uca arsutapjja janiw amuyt'apcänti.\nUcapachaw jupanacamp chica Nazaretarojj cuttjjäna, ucatsti jupanacar ist'asaw sarnakäna. Taycapasti take acanacjj chuymaparuw imäna.\nJesusasti jilascänwa janchina, uqhamarac yatiñansa; Diosataquisa, uqhamarac jakenacataquisa asquiraquïnwa.


Irán: Urmía qutar qhisphiyañatak qhurut arsusiwinaka · Global Voices Aymarata\nJaqukipäw uñt'ayata/apkatata 27 Taypi sata phaxsi 2011 14:04 GMT\nAka blog ullart'apxañäni Français, বাংলা, Malagasy, русский, Español, polski, English\nMä kutimp traris urmania uka tuqin callinakan walxa jaqinakaw ch’axwapxi, aka markanakan Azerbaiyán ukjamaraki iran markanxa gubirnurux jan wali jaqitakix salvañ munapxi urmani qutanxa, kunatix mundunx jach’a jayuk’ar qutaw.\nMoribundo qutar qhisphiyañataki, markar qhisphiyañataki\nJach’a iran jilaqatanakax ratukiw arsupxaraki. amuyt’awinakax janiw yatiskiti yatiawinakan, utapan iran markankiwa, kunatix uskutarakiw yoyube bluger ukanja ukjamarakiw wal uka tuqit arsupsi.\nEl bloguero Urmuiscierli qilqaña [fa] kunatix callinakax aka seguridad ukanakampiw wal nuwarasipxi ukjamarakiw jaqinakarusti alinakaruw chinurapxi aka chaxwawina. Yaqipanakasti mayipxarakiw aka iraninakaxa yanaptäspa aka azreis aka chaxwawinakanxa.\nQuta tuqin mä riprisa lurañawa, kunatix uma qatuqañan wañtiwa, urmania markanxa umax sintipuniw wañtxi. Ukjamarakiw jalluqarax waljapti, aka jamachinakaru ukjamaraki markarux jan wali lurawayi. Qutax wañqataspa, walxa jaqinakaw yaqha chiqar jakir saräspa.\nUrmía markanxa chaxwapxi\nUrmíanxa, jaqinakax sapxarakiw qutax wañqataskiw kunatix jach’a jilaqatanakaw\nAzarakanxa qilqiwa [fa] kunatix Azerbaiyán ukanakaw qalltawayi (iraninakaw) yanaparaksnawa sayt’asiña mayaki aka jacha fuerza gubirnaminta uka nakaru. Kunatix sartasiraksnawa aka chaxwawinakanxa wal suma jakañataki.\n1freecountry qilqiwa [fa] urmania qutax Teherán ukjamarakiw Tabriz janiw uñtkiti, kunatix wali sumaw yaqhip simananakax luraña.\nMosbate1000 siwa [fa]:\nGuardianis rivulusiunariu ukanakaw yatipxi aka riprisa lurawikata kunatix\njupanakax juk’amp qull munapxi. kunatix amuyaraksnaw guardianis ribulisiunariu ukanakanxa jach’a cibir armadaw utji; kunatix jupanakax akhamanakan iran jaqinakarux sapart’añ muni.\nDoughodushab jawsarakiw [fa] iran jaqinaqar quta Urmía ukjamarak Azerbaiyán jak’aqañatski. bluwirixa sarakiwa taqiniw islam rigimin ukampiw katuratatan ukjamarakiw taqiniw culturusa ukanak wali sum uñxaña.\nAndarbab amtarakiw [fa] aka martis teheran ukat yaqha markanakan wal chaxwapxi ukjamarakiw wal yanapañ azerbaiyan ukar munapxi.


Jilïr Irpirix 56 waranq waranq bolivianow Benin 53 amtamp irnaqañatak churatäni sasaw sawiyi\nEvo Morales Jilïr Irpirix irnaqañ amtanak Benin katuqaski (Jamuqa: UCP)\nEvo Morales Jilïr Irpirix 53 irnaqañ amtanak Benin 19 municipion sarantayañatak katuqawiyi, 56.031.482 bolivianow ukatakix utji, “Boliviax Mayjt’askiwa, Evox Phuqhiwa” wakichäwimpiw uka qullqx churapxani.\n28 amtaw yatichañ utanakataki, llätunkaw anatañataki, kimsax k’umar jakañatakiwa, tunka kimsanirakiw tantachasiñ utanak lurañataki.\nMarkasan qullqichäwipax mayjt’ayawiyata ukatw akham irnaqañatakix qullqix utji, qullqichäwisax janiw aynacht’awaykiti, yaqha markanakanx qullqichäwix aynacht’awiyiwa, ukhamw Fondo Monetario Internacional ukankirinakax sawiyapxi sasaw Jilïr Irpirix arsuwiyi.\n“Fondo Monetarionkirinakax jan walt’ayañak yati. Yaqha jaqinakar yänak aljkatañax utjki ukjax irnaqañ sayt’añaw utji, kayuk sartasiñaw utji. Yaqhip marka tamanakax markasar uñisirinakawa, rinkunakan amuyupawa” sasaw tata Moralesax llakt’at arsuwiyi.\nBolivianx janiw irpirinakax markachirinakar t’aqhisiyirïxapxiti, irnaqañatakiw qullqx jank’ak churapxi, yaqha qullqichirinakarus yäqatarakiwa, Tayka Kamachisarjamaw ukham lurata sasins arsuwiyarakiwa./RAR


Bible in one year - Aymara Bible 1997 - February 4\n1. Israelitanacajj, Egiptot mistuwayapcäna ucat quimsa phajjsitsti Sinaí wasararuw puripjjäna.\n2. Jupanacajj Refidim sat chekat mistuwayasinsti, Sinaí wasararu purisinwa ucaru utjantapjjäna kollu uñcatasiru.\n3. Ucansti Moisesajj, Diosampi jiquisiñataquiw kollur maqhatäna, ucatsti Tatitojj kollutwa parlanïna: —Yatiyam aca arunaca Jacobon israelita wawanacaparu:\n4. ‘Jumanacasti sum uñjapjjtajja nayajj cuntejj egipcionacaru lurcta ucjja, uqhamarac uñjapjjaractawa cunjämtejj irpanipcsma nayajj cawqhanctejj ucaru ucsa. Jumanacasti jutapjjtawa mä jach'a jamach'in chhekhap patjjarus jutapcasma uqhama.\n5. Jichhasti jumanacatejj nayan arunacajj sum ist'asina jaysapjjetäta, uqhamarac nayan jumanacampi mä suma amtäwi luratajjsa phokhapjjaraquïta ucajja jumanacasti nayan suma munat marcajjäpjjätawa take marcanac taypinjja. Ucampis take orakejja nayanquiwa.\n6. Jumanacasti nayar sirviri sacerdotenacäpjjätawa, uqhamarac nayaru catuyat suma marcaraqui.’ Take acanac israelitanacar yatiyam —sasa.\n7. Ucat Moisesasti jutasinjja Israel marcanquir jilïrinac jawsasinjja ucanacaruw yatiyäna cuntejj Tatitojj siscäna ucjja.\n8. Ucatsti take israelitanacajj mä aruquiw sapjjäna: —Lurañäniwa cunanactejj Tatitojj sisqui ucanaca —sasa. Ucatjja Moisesajj israelitanacan arsusitanacapjja Tatituruw yatiyäna.\n9. Ucampis Tatitojj Moisesarojj sascaquïnwa: —Uñjätawa, nayasti jumaruw uñstäma wali ch'amac kenay taypita, uqhamata jakenacajj nayajj jumampi parliri ist'apjjañapataqui. Ucata jumarojj iyawsas confiasipjjañapataqui —sasa. Ucampis Moisesajj israelitanacan arsusitanacapjja Tatiturojj yatiyänwa.\n10. Tatitojj Moisesarojj sascaquïnwa: —Saram, ucatsti marcaru waquichanim jichhüru, kharüru jupanacajj k'omachasipjjpan, uqhamarac isinacapsa t'ajjsusipjjaracpan.\n11. Jupanacasti jurpüru alwataquejja suma waquichatäpjjañapawa. Naya Tatitusti jurpür alwaw Sinaí kollurojj sarakanëjja take israelitanacansa uñjcata.\n12. Ucampis jumajja kollu cayurojja chimpt'ataw, uqhamat israelitanacajj jan pasapjjañapataqui. Ucatsti sascaquim: ‘Jumanacasti ajjsarapjjätawa, kollurusti janiw maqhatapjjätati, ni chimpt'atäqui ucsa pasapjjaraquïtati, ucampis qhititejj kolluru jac'achani ucajja jiwaniwa.\n13. Ucampis janiwa juchanirojj qhitis amparampi nuwjañapäquiti jan ucasti jiwayapjjañamaw kalanacampi jayat c'upjasa, jan ucajj flechanacampisa. Jakëscpasa, uywäscpasa jiwañapawa, janiwa jacañapäquiti. Ucampis israelitanacajj kollurojj maqhatañapawa cunapachatejj oveja wajjrat lurat pututojj phust'ascani ucqhaqui’ —sasa.\n14. Moisesajj kollutjja sarakanjjänwa israelit jakenacaru waquichañataqui, Diosaru catuyasipjjañapataqui; uqhamarac israelitanacajj isinacapjja t'ajjsusipjjänwa.\n15. Moisesasti marcarojj sänwa: —Jurpüru alwataquisti suma waquichasipjjam, jan warminacamampis icthapipjjamti —sasa.\n16. Ucat quimsüru alwatasti ist'asïnwa llijullijunaca, khejjokhejjonacasa, uqhamarac wali ch'amac kenayaraquiw kollu patjjaru jitjjataraquïna. Uqhamaraqui pututu phust'atanacapas wali jach'at ist'asiraquïna, israelitanacajj campamentotpacha ist'asinjja wali ajjsarayasipjjäna.\n17. Ucatsti Moisesajj campamentotjja israelitanacarojj ansuwayänwa Diosampi jiquisiñataqui. Ucat kollu cayur purisasti ucqhatwa suyt'apjjäna.\n18. Ucampis takpach Sinaí kollutsti walipuniw nina jiwk'ejj mistsüna Tatitojj nina taypinjama kolljjaru jutatap laycu. Uca jiwk'esti mä hornotjamwa mistsüna, ucatsti takpach kolluwa wali qhathatïna.\n19. Pututunacan suenatapasti juc'amp juc'ampi jach'at ist'asïna. Cunapachatejj Moisesajj parlcäna ucqhasti Diosajj jaysanïnwa wali jach'a arumpi.\n20. Tatitusti sarakanïnwa Sinaí kolluru wali alto chekaru. Ucatsti Moisesarojj jawsänwa uca kollur maqhatañapataqui. Ucat Moisesajj maqhatänwa.\n21. Ucat Tatitusti Moisesarojj sänwa: —Sarasinjja yatiyam israelitanacarojja, chimpt'atäqui ucjja jan pasanipjjpanti nayaru uñjañataquejja. Jupanacatejj jan ist'asis pasanipjjani ucajja waljaninacaw jiwarapjjani.\n22. Uqhamarac sacerdotenacasa nayaru jac'achasiñataquejja k'omachasipjjañaparaquiwa, janiw nayajj jupanacaru tucjañ muncti uca laycu.\n23. Moisesasti Tatiturojj saraquïnwa: —Israelitanacasti Sinaí kollurojj janiw maqhatapcaniti, jumasti sapjjestawa mä chimpuw uchañataqui, ucqhatsti jan pasañataqui —sasa.\n24. Ucat Tatitojj sascaquïnwa: —Saram, ucatsti sarasinjja Aaronampiw cutcatanïta. Ucampis sacerdotenacampi, israelitanacampejj janiw chimpt'atäqui ucqhatjja pasanipjjañapäquiti nayajj cawqhanctejj ucqharu maqhataniñataquejja; janiw nayajj jupanacaru tucjañ muncti —sasa.\n25. Ucatsti Moisesajj kollut sarakanisajja uca arunacjja israelitanacaruw yatiyäna.\n1. Diosajj take aca arunacwa parläna:\n2. “Nayätwa juman Tatitu Diosamajja, nayaw Egiptotjja apsunsma cawqhantejj sirviñampi t'akhesiscayäta ucqhatjja.\n3. “Janiw jumajja nayat sipana yakha diosanacjja uscusïtati.\n4. “Janiw cuna casta uñtan diosanacsa lurasïtati, ni alajjpachancqui ucanacar uñtatsa, ni aca orakenjja cunanacatejj utjqui ucanacar uñtatsa, uqhamarac kota mankha orakenquirir uñtatsa.\n5. Janiwa uca diosanac nayrakatan alt'asïtati, janiraquiw yupaychätasa, naya sapaquïtwa jumana Tatitu Diosamajja, janiw muncti yakhanacampïpjjañama, nayaraquiwa mutuyaracta awquinacan juchanacapatsa, uqhamarac cunapachatejj nayar uñisipquitu ucqhajja wawanacarusa, allchhinacarusa, allchhinacan wawanacaparusa.\n6. Ucampis nayajj qhuyapt'aytwa waranka wawanacapan wawanacaparu, qhitinacatejj munapquitu, uqhamarac camachi arunacajjarus phokhapqui ucanacarojja.\n7. “Janiwa Tatitu Diosaman sutipjja inamayataqui aytasïtati, jupasti inamay sutip aytasirirojj mutuyaquipuniniwa.\n8. “Amtasïtaw samarañ urutjja, uca urojj Diosaru jach'añchañataqui,\n9. jumasti sojjta uruw irnakasïta, take cuntejj jumatac lurasiñ muncta ucanaca,\n10. ucampis pakallköri samarañ urusti Tatitu Diosamaru loktatawa. Ucatsti uca urojj jumajja janipuniw cunsa lurätati, ni yokamasa, ni phuchamasa, ni sirvirinacamasa, ni uywanacamasa, ni utaman jacqui uca jaya marcanquir jakesa cunsa lurapjjañapäquiti.\n11. Tatitusti sojjta urunwa alajjpacha, aca orake, kotanaca, uqhamarac cunanacatejj ucan utjqui ucanacsa luräna; ucampis pakallko urunjja samaränwa. Uca laycuwa Tatitojj bendice samarañ ururu, uqhamarac arsuraqui uca urojj juparu loktatätapa.\n12. “Awquimaru, taycamaru jach'añcham, uqhamata Tatitu Diosamajj churcätam uca orakena jaya maranac jacañamataqui.\n13. “Janiw jiwayätati.\n14. “Janiw yakhanacampi wachok lurätati.\n15. “Janiw lunthatätati.\n16. “Janiw jake masima contrajja cuna c'ari arunacsa parlätati.\n17. “Janiw munapayätati jake masimana utapsa, ni warmipsa, ni sirvirinacapsa, ni vacapsa, ni asnopsa, ni cunanacapatejj utjqui ucanacsa.”\n18. Takpach israelitanacaw uñjapjjäna llijullijunacsa, ist'apjjaraquïna khejjokhejjonaca, trompetanacan suenanacapsa, uqhamarac kollut wali jiwk'enac mistursa; ucatsti jupanacajj wali ajjsarayasisajj jayatacwa uñch'uquipjjäna.\n19. Ucatsti Moisesarojj sapjjänwa: —Jumasti parlapjjeta, nanacasti ist'apjjämawa. Ucampis Diosajj jan parlcpanti nanacampejja, uqhamat jan jiwañanacajjataqui —sasa.\n20. Moisesasti israelitanacarojj saraquïnwa: —Jan ajjsarapjjamti. Diosasti jutiwa jumanacaru yant'añataqui, uqhamarac jupajj muniwa take horasan jupar ajjsarasa jan jucha lurapjjañanacama.\n21. Ucampis israelitanacajj cawqhancapcäntejj ucqhatjja janiw onjjtapcänti. Uccañcamasti Moisesajj cawqhanccäntejj Diosajj uca ch'amac kenayarojj jac'achascaquïnwa.\n22. Tatitusti Moisesarojj sänwa: Israelitanacarojj aqham sätawa: ‘Jumanacasti uñjapjjtawa, nayajj alajjpachatpacha jumanacampi parliri.\n23. Jumanacajj janiw yakha diosanaca lurasipjjätati koritsa ni kollketsa nayarjama yupaychapjjañamataquejja.\n24. Jichhasti nayataqui mä altara lak'at lurarapipjjeta, ucatsti uca altarjjarojj takpach nact'ayata sacrificionaca, uqhamarac sumancañataqui sacrificionac loktapjjeta ovejanacamata, uqhamarac vacanacamatsa. Nayasti jutasinjja bendicipjjämawa take orakena, cawqhanacantejj nayan sutejjajj amtatäñapa muncäjja ucqhanacana.\n25. Ucampis kalanacattejj altara waquicharapipjjetäta ucajja, janiw herramientampi lek'et kalanacatjja lurapjjätati. Herramientampi lek'et kalanacampi lurat altarajj janiw walïcaspati.\n26. Uqhamarac nayan altarajjasti jan gradani luratäñapaquiwa, uqhamata jumanacajj maqhatasinjja cuerponacaman k'alaläqui ucjja jan uñacht'ayapjjañamataqui’ —sasa.\n37. Timanacajjarojj arctasin jicjjatta, jupanacar tucjanisaw cutinjjta:\n38. jisc'a jisc'a tucjanta, jan mayamp sartquir lurjanta, cayunacajjamp tacjjatataw uñjasipjje.\n39. Jumaw nuwasïwin ch'am churista, kallasirinacarojj nayrakatajjaruw alt'aytajja,\n40. nayrakatajjatsti timanacajjarojj chhuqhutataytawa, uqhamat nayar uñisirinacarojj tucusiytajja.\n41. Jupanacajj yanap mayisipjjäna, jupanacarusti janiw qhitis yanapcänti, Tatituruw art'asipjjäna jupasti janiw ist'cänti.\n42. Thayan apat lak'arjamaw jupanacarojj tucusiyta, thaquinquir ñek'erjamaw tacsuracta.\n43. Kallcatasir marcat khespiyista, marcanacan jilïripat utt'ayista, jan uñt'at jakenacampiw loktayista.\n44. Arojj ist'asajj mäquiw jaysapjjetu; yakha marcanquir jakenacajj k'ayachapjjetuwa,\n45. yakha marcanquirinacajj llajllasipjjewa, qhathatisaw imantasïwinacapat mistunipjje.\n20. “Munat wawajjay, chuymamarojj imapunim, awquiman, taycaman ewjja arunacapa, uqhamarac yatichäwinacapsa.\n21. Chuymamanjja catjjäsipunim aca ewjjanacjja, cuncaru warcuntasiraquim.\n22. Uca arunacasti saräwimanjja irpätamwa, iccäta ucqhasti imätamwa, iquit sartjjäta ucqhasti jumarojj parlaraquïtamwa.\n23. Chekpachansa ewjja arunacasa, yatichäwinacasa khanasquir lamparjamawa; chekachäwinacasa, suma ewjja arunacasa, jacañ churir thaquiwa.\n24. Jan wali sarnaker ñankha warmitsa imätamwa, uqhamarac suma koña arunacapatsa.\n25. Chuymamanjja jan munapayamti jiwaquïtap laycojja, ¡janirac uñtatapampis catuntayasimti!\n23. Ucüruraquiw saduceonacajj Jesusan ucarojj jutapjjäna. Jupanacasti janiw jiwatanacan jactañapjja iyawsapcänti, ucatwa Jesusar jisct'apjjäna:\n24. —Yatichiri, Moisesajj sänwa: ‘Maynitejj jan wawani jiwani ucajja, sullca jilapaw warmipampi casarasiñapa, jilapataqui familia sartayañapataqui’ sasa.\n25. Nanac taypinjja pakallko jila sullcaw utjäna. Jilïrïquis ucajja jiwjjewa jan wawani, warmipasti sullca jilapampiraquiw casarasi.\n26. Uca quicparaquiw payïri jilapampis pasi, quimsïri jilapampis uqhamaraqui, pakallkonpachaw uqham uca warmimpejj casarasipjjäna.\n27. Uca khepatsti uca warmejj jiwjjaraquïnwa.\n28. Jichhajja, cunapachatejj jacatatäwejj utjcani ucapachajj, ¿cawquïrin warmipänis jupajj pakallkonimppach casarasisinjja? —sasa.\n29. Jesusasti jupanacarojj sänwa: —Jumanacajj wali pantjatäpjjtawa, Kellkatanacsa uqhamarac Diosan ch'amapsa jan uñt'apjjatam laycu.\n30. Cunapachatejj jiwatanacajj jactcan ucapachajja, janiw casarasiñajj utjcaniti ni casarasïwirus churascaraquiniti phuchanacapjja, alajjpachanquir Diosan angelanacapjamäniwa.\n31. Jiwatanacan jactañapatsti, ¿janit jumanacajj leet'apcta cunjämtï Diosajj sisqui ucjja? Aqhampï sänjja:\n32. ‘Nayajj Abrahaman, Isaacan, Jacobompin Diosapätwa’ sasa. ¡Diosajj janiw jiwatanacan Diosapäquiti, jan ucasti jaquirinacan Diosapawa!\n33. Take ucanac ist'asinjja jakenacajj Jesusan uqham yatichatapatjja wal muspharapjjäna.\n34. Fariseonacasti Jesusan saduceonacaru amuct'ayatapa yatisinjja tantacht'asipjjänwa.\n35. Jupanacat maynïrejj ley yatichirïnwa, jupasti yant'añataquiw Jesusarojj jisct'äna:\n36. —Yatichiri, ¿cawquïr camachis taket sipansa wali jach'ajja? —sasa.\n37. Jesusasti juparojj sänwa: —‘Tatit Diosamaruw munäta take chuymamampi, take almamampi, take amuyumampiraqui.’\n38. Acawa taket sipansa jach'a camachejja.\n39. Payïri camachisti ucar uñtataraquiwa: ‘Jake masimarusti juma quipcarjam munaraquim.’\n40. Aca pä camachi arunacjjar utt'ayatawa Moisesan yatichäwipasa, uqhamaraqui profetanacan yatichäwinacapasa.\n41. Fariseonacajj uqham tantacht'atäsquipanwa,\n42. Jesusajj jupanacarojj jisctäna: —¿Qhitiw Cristojj sapjjtas jumanacajja? ¿Qhitit jutiriw sapjjaractasa? —sasa. Jupanacasti sapjjänwa: —Davidat jutiriwa —sasa.\n43. Ucapachaw Jesusajj jupanacarojj saraquïna: —¿Cunats Davidajj Kollan Ajayun amuyt'ayatajj ‘Tatitu’ sänjja? Davidajj aqham sänwa:\n44. ‘Tatitojj Tatitojjarojj siwa: Cupëjjajjaru kont'asim, uñisirinacamaru jumampi takjjatayañajjcama’ sasa.\n45. ¿Cunjämas Cristojj Davidat jutirïspajja David pachpapuni ‘Tatitu’ sischi ucajja? —sasa.\n46. Ucjjarojj janiw maynis cuna arusjjatañsa, ni mä arsa arscjjapjjänti. Ucürutpachwa jan qhitis juc'amp Jesusarojj jisct'cjjänti.


2 Crónicas 30 - Holy Bible [Aymara Bible 1997] - (2Cró 30)\nEzequiasajj yatiyänwa take Israel, uqhamarac Judá marcanacaru, uqhamaraquiw cartanaca apayäna Efraín, Manasés ucanacaru jutapjjañapataqui Jerusalén marcan Tatitun temploparu, Israelan Tatitu Diosapan Pascua fiestapa fiestachañataqui.\nReyisti sirvirinacaparu jisct'asina, uqhamarac Jerusalenanquir take jakenacar jisct'asinjja, amtänwa Pascua fiestachaña payïri phajjsina.\nJupasti janiw horasaparu fiestjja luraycänti jan walja sacerdotenaca k'omachasita utjatapata, uqhamarac jakenacasa, jan Jerusalenana tantachasitapataraqui.\nUca amtäwisti asquïnwa reyitaquisa, uqhamarac take jakenacataquisa.\nUcatsti amtapjjänwa jawsayaña take Israelpacharu, Beer-seba ucqhat kalltasina Dan ucawjcama, Jerusalén marcarcama sarapjjañapataqui Israelan Tatit Diosaru Pascua fiestachañataqui. Nayrasti janiw walja jakenacampi fiestachapjjerïcänti, cunjämatï kellkatäcäna uqhamaru uca laycu.\nYatiyirinacasti uqhamawa sarapjjäna reyina, sirvirinacapana cartanacapampi take Israelaru, Judá orakeru, reyina amtäwipa yatiyaniñataqui, aqham sasa: “Israelitanaca: Tatitun ucar cutt'anjjapjjam, Abrahamana, Isaacana, Israelana Diosaparu, jupasti jumanacarojj cutt'anjjaraquiniwa, jumanacajj Asiriana reyinacapan amparapata jaltapctas ucanacaru.\nJan jumanacajj tucupjjamti nayra awquinacamjama, uqhamarac jilanacamjamasa, jupanacasti nayra awquinacamana Tatit Diosapar jan arcatap laycusti, Tatitojj tucjatäñataquiwa catuyäna, cunjämatï jumanacajj uñjapjjta uqhama.\nUca laycu jumanacasti janiy nayra awquinacamjama jan ist'asiri tucupjjamti, Tatitumpejj sumancjjapjjam wasitata suma amtäwiru jupamp mantañataqui, ucatsti jutjjapjjam santuarioparu, jupasti wiñayataquiwa uca santuario yakhachasi. Jumanacasti Tatit Diosamar sirvipjjam, jupasti janiw jumanacataquejj colerascjjaniti.\nJumanacatejj Tatitun ucar cutt'anjjapjjäta ucajja, uñisirinacamajja jilanacamaru, wawanacamaru preso catupqui ucanacajja, jupanacatjja qhuyapt'ayasiniwa, ucatsti antutanjjapjjaniwa aca orakeru cutt'aniñapataqui, jumanacan Tatit Diosamasti qhuyapayasirïtap laycu, janiw jumanacarojj apanucupcätamti jumanacatejj jupan ucar cutt'anipjjäta ucajja” sasa.\nYatiyirinacasti sarapjjänwa Efraín, Manasés uca orakenaca, marcat marca sarasina, Zabulón oraker puricama. Ucampis jakeinacajja jupanacatjja larusipjjänwa, sawcasipjjaraquïnwa.\nUcampis yakhep jakenacajja Aser, Manasés, Zabulón uca tribunacatjja Diosan nayrakatapanjja jisc'aruwa tuct'apjjäna, ucatsti Jerusalenarojj jutapjjänwa.\nDios pachparaquiw Judá orakenquir jakenacarojj onjjtayaraquïna reyina, autoridadanacana arunacaparu phokhañataquejja, cunjämtï Tatitojj siscäna uqhamaru.\nUqhamawa walja jakenacajj tantachasipjjäna Jerusalén marcana payïri phajjsina, jan levadurani t'ant'anaca fiesta fiestachañataqui.\nUcatsti kalltapjjänwa Jerusalenana take altaranaca utjcäna ucanac apakaña, uqhamarac incienso naqhayañatac waquichata chekanacsa, ucatsti Cedrón jawiraruw warantanipjjäna.\nPayïri phajjsita tunca pusini urunaca sarakataruwa jiwayapjjäna Pascuataqui mä marani orko ovejaru. Ucatsti sacerdotenacasa, levitanacasa jupanac pachpata p'enkasisinjja, k'omachasipjjänwa, ucatjja Tatitun temploparojja uywanacwa apapjjäna naqhata loktäwinaca loktañataqui.\nUcatsti jupanacajj lurañanacaparuwa utt'asjjapjjäna, cunjämatï Diosan sirviripa Moisesan leyipana jupanacatac wact'ayatäqui uqhamaru. Levitanacajja wila churapcäna ucwa sacerdotenacajj ch'ajjchsupjjäna.\nTantachäwi taypinjja waljaniwa jan k'omachasipcänti, ucatsti levitanacajja uywanacjja jiwayapjjänwa Pascuataqui, qhitinacatejj jan k'omachasipcäna ucanac laycu, Tatitur loktatäpjjañapataqui.\nUcataquejja walja jakenacawa tantachasipjjäna Efraín, Manasés, Isacar, uqhamarac Zabulón ucanacasti, Pascuataqui waquichata mank'at mank'apjjañapataqui, ucampis janiw kellkatarjama phokhapcänti, jan k'omachasipjjatap laycu. Ucampis Ezequiasajj jupanac laycujj oracionwa luräna, aqham sasa: “Qhuyapayasiri Tatitu, jumajj perdonam take qhitinacatejj cheka chuymampi jumar thakapctam ucanacaru,\nnayra awquinacapan Tatit Diosapa, janisa jupanacajj k'omachasipcchi, cunjämtï kollan templojja maycchi uqhamaru ucasa” sasa.\nTatitusti Ezequiasan oración mayitaparojj ist'änwa, ucatsti jakenacan juchanacapjja pampachänwa.\nUqhamasti israelitanacajj Jerusalenancapcäna ucanacasti pakallk uruwa wali cusisiampi jan levadurani t'ant'a fiesta fiestachapjjäna. Ucatsti sacerdotenacasa, levitanacasa sapüruwa Tatitur yupaychapjjäna, uca wali jayar ist'asiyiri kollana instrumentonacampi Diosar k'ochusina.\nEzequiasasti take levitanacarojj: “Waliquiw” saraquïnwa, jupanacan Tatitur sirviñataqui wali suma amtäwipa uñacht'ayapjjatap laycu. Jupanacajj pakallk uru fiestana mank'apjjatapata, uqhamarac sumancäwi loktäwinaca loktatatsa, nayra awquinacapan Tatit Diosapar yupaychapjjatapatsa,\ntake tantachäwiwa amtasipjjäna fiesta lurascañaqui, yakha pakallk urumpi, ucsti wali cusisiampiwa lurapjjäna.\nEzequías Judá oraken reyipajj tantachata jakenacarojja churänwa waranka vaca kallunaca, uqhamarac pakallk waranka ovejanaca, ucatsti jilïrinacajja chuymapatjamwa jakenacarojj churapjjaraquïna waranka vaca kallunaca, tunca waranka ovejanaca. Walja sacerdotenacawa k'omachasipjjäna.\nTake Judá orakenquir jakenacawa cusisipjjäna, uqhamarac sacerdotenacasa, levitanacasa, Israelata take jakenacajj jutapcäna ucanacasa, uqhamarac yakha marcat jutir jakenacajja Israelanquiri orakenacata purinipcäna ucanacasa, jan ucajj Judá orakena jacapcäna ucanacasa.\nJerusalén marcanjja wali cusisiñawa utjäna, Israelana David Salomón reyinacan urunacapatpachjja, janiw cunapachasa uqhamajja Jerusalén marcanjja lurascänti.\nUcatsti sacerdotenacasa, levitanacasa cayut sayt'atawa jakenacarojj bendicïna; Tatitusti jupanacarojj ist'änwa, ucatsti oracionanacapajja alajjpachcamawa purïna, cawcqhantï kollan Diosajj jacqui ucqhacama.